«Με πλήρωναν 70,000$ για να ξεσκεπάσω τη Meghan Markle»: Η δήλωση που θα βάλει φωτιά στο παλάτι - Queen.gr\nΟ Harry και η Meghan Markle δεν λένε να ηρεμήσουν ούτε στην περίοδο της καραντίνας. Τι και αν αποφάσισαν να αποχωρήσουν από τα καθήκοντά τους ως senior μέλη της βασιλικής οικογένειας; Υπάρχουν άνθρωποι που δεν τους αφήνουν σε «χλωρό κλαρί» και αυτό είναι και κάπως ενοχλητικό αν το σκεφτείς καλά.\nΚι ενώ όλη η royal family έχει πολλά θέματα να αντιμετωπίσει, έρχεται μία δήλωση από πρόσωπο αρκετά γνώριμο, το οποίο είπε κάτι που πραγματικά μας ξάφνιασε. Θυμάσαι μήπως τον Simon Rex; Είναι εκείνος ο πορνοστάρ ηθοποιός, ο οποίος έβγαινε για ένα διάστημα με τη Meghan Markle.\nΈναν μήνα μετά τον γάμο της με τον πρίγκιπα Harry είχε βγει ο Simon και είχε πει κάποια πράγματα για την «σχέση» αυτή που διατηρούσε με τη Meghan Markle. Ο Simon είχε μιλήσει στην εφημερίδα Sun όπου και αποκάλυψε πως βγήκε μόνο ένα ραντεβού με τη Meghan κι αυτό γιατί μάλλον εκείνη πληροφορήθηκε για την καριέρα του στις ταινίες πορνό.\nO Rex ανέφερε πως γνωρίστηκαν σε μια τηλεοπτική εκπομπή και της ζήτησε να βγουν. Εκείνη δεν αρνήθηκε και επισκέφτηκαν μαζί ένα κορεάτικο εστιατόριο ενώ ο πάλαι ποτέ πορνοστάρ ανέφερε πως η Meghan ήταν ευγενική και ιδιαίτερα ευδιάθετη. Τώρα ο Simon αποκαλύπτει κάτι πραγματικά εξωφρενικό.\nΟ 45χρονος ηθοποιός αναφέρει πως τότε με τη Meghan βγήκαν απλά ένα βράδυ το οποίο δεν ήταν καν ραντεβού, ενώ αποκάλυψε πως δεν είχαν φιληθεί, όπως τότε κυκλοφορούσε. Ωστόσο είπε πως μόλις έγινε γνωστή αυτή η είδηση, τα βρετανικά tabloids τον δωροδόκησαν και τον πλήρωναν ένα απίστευτα εξωφρενικό ποσό, με την προϋπόθεση εκείνος να βγει και να πει πως είχαν κανονική σχέση, βάζοντας και επιπλέον πιπεράτες λεπτομέρειες.\nΤα βρετανικά tabloids όπως ο ίδιος ανέφερε, του πρόσφεραν τότε 70χιλιάδες δολάρια για να βγει να πει πως έβγαινε με τη Markle. Ωστόσο εκείνος όχι μόνο δεν δέχθηκε να πει ψέματα προκειμένου να μη διαλύσει τη βασιλική οικογένεια, βγήκε και αποκάλυψε όλη αυτή τη σκευωρία που στήθηκε στο πρόσωπο της δούκισσας του Sussex.


Έθαψαν αδέσποτο σκυλί ζωντανό επειδή γάβγιζε και ζητούσε φαγητό και όταν διασώθηκε συγχώρησε τους «ανθρώπους» που το έθαψαν | Sugklonistiko\nΗ ιστορία αυτού του θαρραλέου σκύλου δείχνει τα δεινά που αντιμετωπίζουν τα αδέσποτα ζώα όπως η πείνα και η κακοποίηση. Ωστόσο, όλα τα ζωντανά πλάσματα αξίζουν μια ευκαιρία στη ζωή. Ένας διευθυντής λυκείου, ο Manono Makhaphela από το Κέιπ Τάουν της Νότιας Αφρικής, διέταξε δύο επιστάτες να «ξεφορτωθο...\nΗ ιστορία αυτού του θαρραλέου σκύλου δείχνει τα δεινά που αντιμετωπίζουν τα αδέσποτα ζώα όπως η πείνα και η κακοποίηση. Ωστόσο, όλα τα ζωντανά πλάσματα αξίζουν μια ευκαιρία στη ζωή.\nΈνας διευθυντής λυκείου, ο Manono Makhaphela από το Κέιπ Τάουν της Νότιας Αφρικής, διέταξε δύο επιστάτες να «ξεφορτωθούν» ένα ενοχλητικό σκυλάκι που περιφερόταν γύρω απ’ το σχολείο και που πάντα γάβγιζε και «ικέτευε» να του δώσουν λίγο φαγητό.\nΤο συγκεκριμένο σκυλί, που ονομάστηκε Lily, είχε πρόβλημα στα πίσω του πόδια. Ήταν ένα από τα πολλά αδέσποτα σκυλιά που περιφέρονται στους δρόμους της Κέιπ Τάουν και ψάχνουν για φαγητό μέσα από τα σκουπίδια για να επιβιώσουν.\nΠροφανώς, ο διευθυντής είδε ότι η Lily συνέχιζε να ενοχλεί και διέταξε δύο από τους συνεργάτες του, τον Poto Mfengu και τον Mkhumbuzi Ncedana, να τη θάψουν ζωντανή στο χωράφι πίσω από το σχολείο.\nΤο περιστατικό έπεσε στην αντίληψη της καθαρίστριας, η οποία ειδοποίησε αμέσως το Διεθνές Ταμείο για την Προστασία των Ζώων (IFAW).\nΤη στιγμή που έφτασαν οι διασώστες, η Lily ήταν θαμμένη 1,5 μέτρο κάτω από το έδαφος για περίπου 20 λεπτά.\nΈσκαψαν και έβγαλαν έξω τη Lily, και από θαύμα το σκυλί αυτό ήταν ακόμα ζωντανό.\nΟ διευθυντής του σχολείου διέταξε τους δύο υπάλληλους να θάψουν τη Lily ζωντανή\nΟι διασώστες τη μετέφεραν αμέσως στο νοσοκομείο ζώων\nΗ Lily αφού κατάφερε να επιβιώσει απ’ αυτή τη σκληρή δοκιμασία, υποβλήθηκε σε θεραπείες για τα παράλυτα πόδια της.\nΗ κατάσταση της σκυλίτσας βελτιωνόταν σταδιακά και κατάφερε τελικά να περπατήσει και να τρέξει ξανά όπως τα υπόλοιπα σκυλιά!\nΕμπνευσμένοι από την αποφασιστικότητά της, οι διασώστες της την χαρακτήρισαν, “Lily, η Μαχήτρια.”\nΗ Lisa Cant-Haylett, συντονίστρια της IFAW στη Νότια Αφρική, δήλωσε: «Η Lily κατάφερε να επιβιώσει χάρη στη δύναμή της και στο υπέροχο προσωπικό της κλινικής σκυλιών και γάτων στην Κέιπ Τάουν».\nΗ θλιβερή ιστορία της Lily άγγιξε πολλούς ανθρώπους οι οποίοι έστειλαν τις ευχές τους για το άτυχο αυτό σκυλί.\nΠαρά την τρομερή εμπειρία της, η Lily δεν έδειξε θυμωμένη με τον Poto Mfengu, τον έναν απ’ τους δύο ανθρώπους που την έθαψαν, όταν συναντήθηκαν ξανά στο νοσοκομείο ζώων. Φαίνεται ότι η συγχώρεση είναι στη φύση των ζώων.\nΟ Mfengu υποστήριξε ότι ακολούθησε τις εντολές του διευθυντή επειδή φοβόταν ότι θα έχανε τη δουλειά του.\n“Είμαι τόσο χαρούμενος που είναι καλά,” δήλωσε ο Mfengu στο IOL . “Λυπάμαι πολύ για αυτό που έκανα. Μετά από αυτό συνέβη δεν μπορούσα να κοιμηθώ τα βράδια.”\nΜετανιωμένος για αυτό που είχε κάνει, ο Mfengu αποφάσισε να γίνει εθελοντής στην κλινική.\nΟι δύο επιστάτες κατηγορήθηκαν για κακοποίηση ζώου. Στον διευθυντή έχει επιβληθεί πρόστιμο 3.000 ZAR (περίπου $200). Επιπλέον, υποχρεώθηκε να ξεκινήσει ένα πρόγραμμα ευαισθητοποίησης σχετικά με την προστασία των ζώων στο σχολείο του.\nΟ διευθυντής είπε στο News 24: “Είναι δύσκολο να το εξηγήσω αλλά πίστευα ότι είναι στη φύση των ζώων να υποφέρουν.”\n“Τώρα συνειδητοποιώ ότι και τα ζώα έχουν δικαίωμα στη ζωή.”\nΕυτυχώς, η ιστορία αυτής της όμορφης σκυλίτσας είχε αίσιο τέλος. Η Lily έχει βρει ένα παντοτινό σπίτι, το σπίτι ενός μέλους του διοικητικού συμβουλίου της Mdzananda Animal Clinic, της Helen Walne.\nΌλα τα ζωντανά πλάσματα, μεγάλα ή μικρά, είναι πολύτιμα και όλα αξίζουν την αγάπη και τη συμπόνια μας.\nImages credit: Facebook | Brave Little Warrior Of Cape Town.\nskylos sok 2017-08-05\nPrevious: Παίρνει ένα καρπούζι και το… ανοίγει στο κεφάλι του φίλου του. Μην το δοκιμάσετε (video)\nNext: Θυμάστε τον κούκλο «Smith» από το Sex and the City; – Δείτε πως είναι σήμερα!


BestPharmacy.gr - Health Aid Vitamin E 1000iu 30 Caps Βιταμίνη E\nHealth Aid Vitamin E 1000iu 30 Caps Βιταμίνη E\nΕιδική Τιμή 22,10 € Κανονική Τιμή 34,00 €\nΒιταμίνη Ε 1000 i.u. (670mg) για μεγαλύτερη αντοχή\nΛιποδιαλυτή Bιταμίνη, γνωστή κι ως παραγωγική βιταμίνη. Λειτουργεί ως ενεργό αντιοξειδωτικό, εμποδίζοντας την οξείδωση της βιταμίνης Α, του σεληνίου, των αμινοξέων και της βιταμίνης C και έτσι βοηθά στη διατήρηση της υγείας των κυττάρων και του δέρματος. Η βιταμίνη Ε είναι ευεργετική για υγιή ερυθρά αιμοσφαίρια, βοηθά στην επιβράδυνση της γήρανσης των κυττάρων και στη διατήρηση της καλής υγείας του δέρματος.\nΤροφοδοτεί με οξυγόνο το σώμα για μεγαλύτερη αντοχή. Προστατεύει τους πνεύμονες από την ατμοσφαιρική ρύπανση. Προλαμβάνει και μειώνει τους θρόμβους και βοηθά στον έλεγχο της χοληστερίνης του αίματος σε συνδυασμό με λιποδιαλύτες (λεκιθίνη). Ελαττώνει τις κράμπες και τη μυϊκή δυσκαμψία των αθλητών. Χρησιμοποιείται εξωτερικώς για το πρόσωπο, για εκζέματα και για εγκαύματα.\nΧρήση: Ενήλικες και παιδιά άνω των 12 ετών 1-2 κάψουλες ημερησίως μετά τα γεύματα. Μπορείτε να αυξήσετε σε 3 κάψουλες εάν χρειάζεται.\nEach Vitamin E 1000iu capsule contains (average):\nVitamin E (1000iu) 670mg 5583\nΚάθε κάψουλα βιταμίνης Ε 1000iu περιέχει (μέσος όρος):\nΒιταμίνη Ε (1000iu) 670mg 5583\nΣΥΣΤΑΤΙΚΑ ΓΙΑ ΚΑΠΟΥΛΕΣ ΒΙΤΑΜΙΝΗΣ Ε 1000IU:\nΦυσική βιταμίνη Ε (d-άλφα τοκοφερόλη), διογκωτικός παράγοντας (ηλιέλαιο), κάψουλα κέλυφος [πηκτωματοποιητής (ζελατίνη), υγραντικό (γλυκερόλη)]\n** Υψηλή δόση συμπληρωμάτων βιταμίνης Ε θα πρέπει να λαμβάνεται μόνο για μικρό χρονικό διάστημα και στη συνέχεια να διακόπτεται για περίπου δύο εβδομάδες προτού ξαναρχίσει.


Άντζελα Δημητρίου - Αποκλειστική συνέντευξη στον Έμβολο – Χριστούγεννα με την κορυφαία ερμηνεύτρια στο Αλεξάνδρειο Μέλαθρο - βίντεο | Έμβολος\nΑρχική ΕΜΒΟΛΟΣ Άντζελα Δημητρίου – Αποκλειστική συνέντευξη στον Έμβολο – Χριστούγεννα με την κορυφαία...\nΣυνέντευξη στη δημοσιογράφο Σίσσυ Νίκα\nΑκούστε την τηλεφωνική συνέντευξη στο βίντεο:\nΌλη η ιστορία του ελληνικού λαϊκού τραγουδιού γύρω από ένα όνομα… Η Lady του πενταγράμμου.\nΈχει συνεργαστεί με όλους τους μεγάλους καλλιτέχνες από τον Βασίλη Τσιτσάνη, τη Σωτηρία Μπέλου, τον Μανώλη Αγγελόπουλο, την Γιώτα Γιάννα, τον Πασχάλη Τερζή αλλά και τον Σάκη Ρουβά.\nΔιαχρονική αξία με ρεκόρ πωλήσεων δίσκων στην Ελλάδα και το εξωτερικό.\n39 χρυσοί δίσκοι, 24 πλατινένιοι αλλά και πολυπλατινένιο cd.\nΜια ημέρα πριν την εμφάνισή της στο πολυχώρο ΑΛΕΞΑΝΔΡΕΙΟ ΜΕΛΑΘΡΟ μας έδωσε αποκλειστική τηλεφωνική συνέντευξη για να την γνωρίσουμε ακόμα καλύτερα!\nΠότε ξεκίνησε η ενασχόλησή σας με το τραγούδι;\nΑπό το 1974 ξεκίνησα το τραγούδι με τον Τσιτσάνη, τη Σωτηρία Μπέλλου.\nΠοιοι άνθρωποι σας βοήθησαν στην καριέρα σας και στη ζωή σας γενικότερα που θα πρέπει να αναφέρουμε;\nΟ Πάνος Ξενάκης, Χάρης Καλούδης από την Πυλαία Θεσσαλονίκης που έγραψε τις μεγάλες επιτυχίες Θυσία, Δεν μπορώ να φύγω και τόσα άλλα. Από τότε το «ταξίδι» μου στο χώρο του πενταγράμμου ήταν πάντα ανοδικό με μεγάλα ονόματα, ονόματα θρύλους της γνήσιας λαϊκής μουσικής. Συνεργάστηκα με τον Πασχάλη Τερζή που εύχομαι να τον ξαναδούμε στις πίστες. Συνεργάστηκα και με τον Ρουβά το 1992 και τόσους άλλους.\nΠιστεύω ότι είστε χορτάτη, από δόξα, από επιτυχία χρόνια. Τώρα τι σας γεμίζει χαρά;\nΠάω καλά στη δουλειά μου, προχωρώ μπροστά, είναι καλά η οικογένειά μου αυτή είναι η χαρά μου. Τα ταξίδια μου με γεμίζουν πολύ.\nΣτιγμές ιδιαίτερες στην καριέρα σας, στο εξωτερικό, στη Τουρκία σας λατρεύουν;\nΣτη Τουρκία έκανα μεγάλη επιτυχία, αλλά και στο Λονδίνο, στην Αμερική και σε τόσα άλλα μέρη. Ήμουν καλεσμένη από τους Κύπριους στο Λονδίνο στο μεγαλύτερο φιλανθρωπικό gala.\nH αλήθεια είναι ότι είστε η μοναδική ελληνίδα που έχει καταρρίψει ρεκόρ 2500000cd στο εξωτερικό, 39 χρυσοί δίσκοι, 24 πλατινένιοι αλλά και πολυπλατινένιο cd.\nΝαι, είστε πολύ ενημερωμένη …(γέλια)\nΜου αρέσετε πολύ γιαυτό. Στη Βυρητό βραβευτήκατε;\nΝαι, μου έδωσαν ένα μεγάλο βραβείο αλλά δεν προβλήθηκε πολύ στην Ελλάδα. Δεν με πειράζει όμως γιατί η επιβράβευση έρχεται από τον κόσμο. Αυτό μετράει.\nΝέα συνεργασία για την καινούργια χρονιά\nΜε την Heaven ετοιμάζουμε ένα cd single με 5 τραγούδια και αμέσως μετά θα έρθει ένα ολοκληρωμένο βινύλιο και θα ακολουθήσει ένας μεγάλος αριθμός συναυλιών στην Ελλάδα και το εξωτερικό.\nΤι καινούργιο ετοιμάζεται για να γιορτάσετε τα 40 χρόνια στο τραγούδι\nΈνα βιβλίο με τίτλο «40 χρόνια Άντζελα Δημητρίου» με όλες τις φάσεις της καλλιτεχνικής μου ζωής, άνθρωποι, συνθέτες, μουσικοί, συνεργάτες, τραγουδιστές. Θα είναι ένα ιδιαίτερο βιβλίο πέρα από τα συνηθισμένα.\nΤο Lady πως προέκυψε;\nΑπό τον αείμνηστο Βαγγέλη Γιαννόπουλο, τον υπουργό. Πηγαίναμε κάποτε να τραγουδήσω και με ακολουθούσαν πολλοί άνθρωποι και τότε μου είπε «είσαι μια Lady».\nΠου ήταν και μεγάλος θαυμαστής σας άλλωστε.\nΣτιγμές ιδιαίτερες στην καριέρα σας, στο εξωτερικό, στη Τουρκία σας λατρεύουν\nΣτη Τουρκία έκανα μεγάλη επιτυχία, αλλά και στο Λονδίνο, στην Αμερική και σε τόσα άλλα μέρη.\nΣτη Βόρεια Ελλάδα είστε πολύ αγαπητή.\nΘεωρώ γούρι μου την Θεσσαλονίκη, οι άνθρωποι εδώ ξέρουν να διασκεδάζουν, έχουν απαιτήσεις και σέβονται τους καλλιτέχνες. Από εδώ, από μικρά στέκια και καλλιτεχνικές παρέες ξεκίνησαν καλλιτέχνες που έγιναν γνωστοί στην Αθήνα. Από τον Μητροπάνο, τον Κοντολάζο μέχρι το Βασίλη Καρρά και το Πασχάλη Τερζή, που εύχομαι με όλη μου την καρδιά να τον ξαναδούμε και πάλι στις πίστες.\nΑσχολείστε με την μαγειρική;\nΚαι βέβαια. Με ξεκουράζει… μου αρέσει να μαγειρεύω gourmet πιάτα. Σαλάτες και ελαφρά πιάτα. Πρέπει να τρώμε υγιεινά και να αποφεύγουμε τα πολλά λάδια. Δεν μπορώ να πω ότι μου αρέσουν τα μαγειρευτά στη κατσαρόλα περισσότερο μου αρέσουν αυτά της γάστρας. Τώρα μάλιστα στις γιορτές με την κόρη φτιάξαμε μελομακάρονα.\nΑλήθεια, θα μας δώσετε την συνταγή;\nKαι βέβαια θα σας την δώσω όταν συναντηθούμε.\nΗ μόδα τι ρόλο παίζει στη ζωή σας, μια που πάντοτε η παρουσία σας είναι πολύ ιδιαίτερη;\nΗ μόδα είναι ότι σου βγαίνει, το ρούχο πρέπει να το φοράς και όχι να σε φοράει. Εγώ είμαι της παλιάς σχολής καλλιτεχνών θυμάμαι τα αρώματα όταν περνούσε η Δούκισσα, η Μαράντη και μοσχομύριζε η σκηνή κολώνια. Αυτής της σχολής είμαι ….\nΜια ευχή για τα Χριστούγεννα, για τον Έμβολο για όλους\nΈχω στενοχωρηθεί με αυτό το έγκλημα που άκουσα, πατέρας να σκοτώνει το παιδί του, τη γυναίκα του, την πεθερά του και τον εαυτό του. Δίνω ευχή να προσέχουμε τους ανθρώπους και αν κάποιος έχει πρόβλημα δεν είναι ντροπή, να απευθυνθούν στους ειδικούς για βοήθεια προκειμένου να αποφύγουμε τα χειρότερα. Εύχομαι καλά Χριστούγεννα, υγεία, αγάπη και σας περιμένω όλους στο Αλεξάνδρειο να γιορτάσουμε μαζί.\nΚαι εγώ. Χρόνια Πολλά στους διαδικτυακούς φίλους του emvolos.gr.\nΠροηγούμενο άρθροΠλατύ: Η εξαίρετη θρησκευτική Χριστουγεννιάτικη γιορτή της Μητρόπολης Βεροίας. – βίντεο φωτό\nΕπόμενο άρθροΠλατύ :Έναρξη της 6ης «Αστερούπολης» και άναμμα Χριστουγεννιάτικου δέντρου. – Βίντεο-Φώτο


ΟΛΥΜΠΙΑΚΟΣ: 15 Ιουν 2014\nΣτο τουρνουά 3on3 της Διεθνούς Ομοσπονδίας Καλαθοσφαίρισης, που έλαβε χώρα στο Πανόραμα, έδωσε το παρών ο Κώστας Σλούκας.\nΟ 24χρονος γκαρντ του Ολυμπιακού παρευρέθηκε στους αγώνες που φιλοξενήθηκαν στον προαύλιο χώρο του Γυμνασίου Πανοράματος, ως επίσημος προσκεκλημένος μαζί με τη Ναυσικά Σταυρίδου και τον παλαίμαχο μπασκετμπολίστα Νίκο Κούβελα, κι έγινε αντικείμενο θαυμασμού από τα παιδιά που ήταν πάνω από 150.\nΟ Σλούκας υπέγραψε πολλά αυτόγραφα και έβγαλε αναμνηστικές φωτογραφίες με όλους τους συμμετέχοντες, αλλά και τους συντελεστές της διοργάνωσης.\nΤο τουρνουά διεξήχθη από τη FIBA με τη συνεργασία της Ελληνικής Ομοσπονδίας Καλαθοσφαίρισης, της ΕΚΑΣΘ, του Δήμου Πυλαίας-Χορτιάτη και της Ακαδημίας Πανοράματος PBA.\nΗ Εθνική Ελλάδας δεν θα επηρεαστεί ψυχολογικά από την ήττα από την Κολομβία στην πρεμιέρα της διοργάνωσης, όπως υποστήριξε ο Φερνάντο Σάντος σε συνέντευξη Τύπου…\nΣτο Μπέλο Οριζόντε είναι η αποστολή του Βελγίου για τον αγώνα με την Αλγερία, και οι «κόκκινοι διάβολοι» είχαν μια... ευχάριστη έκπληξη πριν φύγουν για την πόλη, όπου θα κάνουν πρεμιέρα στο Μουντιάλ, καθώς δέχτηκαν την επίσκεψη του Ριβάλντο!!!\nΜε τον πρώην αστέρα του παγκοσμίου ποδοσφαίρου να τα λέει από κοντά και με τον Έρβιν Λέμενς (οι δυο τους είχαν παίξει μαζί στον Ολυμπιακό).\nΣυγκεκριμένα, η αποστολή του Βελγίου μένει σε ξενοδοχείο της πόλης Μόζι ντας Κρούζες, όπου είναι η μόνιμη κατοικία του Ριβάλντο στην Βραζιλία!\nΈτσι, ο «Ρίμπο» επισκέφτηκε τους «κόκκινους διαβόλους»! Ο πρώην παίκτης του Ολυμπιακού μίλησε μαζί τους, έβγαλε φωτογραφίες, ενώ χάρηκε πολύ που είδε ξανά και τον Έρβιν Λέμενς (νυν προπονητής τερματοφυλάκων της εθνικής Βελγίου)!\nΟ Ριβάλντο, που έχει γράψει την δική του ιστορία και στα Παγκόσμια Κύπελλα ευχήθηκε στους Βέλγους να κάνουν καλή πορεία...\nΤην Κυριακή οι παίκτες του Βελγίου έκαναν και την πρώτη τους προπόνηση στο Μπέλο Οριζόντε...\nΖήτημα ωρών είναι να βγει και επίσημα η ανακοίνωση της απόκτησης του Ομάρ Ελαμπντελαουί από τον Ολυμπιακό.\nΟ Ελαμπντελαουί μετά τη Γερμανία και την Αϊντραχτ Μπράουνσβαϊγκ θα συνεχίσει την καριέρα του στο Θρύλο. Οι ερυθρόλευκοι μετά τον Γκαζαριάν πρόκειται να γνωστοποιήσουν άμεσα και τη μεταγραφή του Νορβηγού μαροκινής καταγωγής ποδοσφαιριστή, που είναι διεθνής και παρόλο που είναι δεξί μπακ μπορεί να παίξει και στον άξονα και στα άκρα της επίθεσης.\nΌλα συγκλίνουν στο ότι είναι πια θέμα ωρών να επέλθουν τα... ευχάριστα για τον παίκτη.\nΒέβαια στο Λιμάνι δεν αφήνουν και τα άλλα ανοιχτά μέτωπα που υπάρχουν στο μεταγραφικό πεδίο. Από την Δευτέρα και μετά άλλωστε πρόκειται να υπάρξουν νέα και για παίκτες που θα φύγουν και για ποδοσφαιριστές που θα κλείσουν...\nΟ Ολυμπιακός, όπως ήδη σας έχουμε ενημερώσει, διέψευσε πως ασχολείται με τον Οριόλ Ριέρα, η Οσασούνα παραχωρεί τον παίκτη με λιγότερα από 2,5 εκατ. ευρώ και ενώ η Βαλένθια ...καραδοκεί για την απόκτησή του.\nΟ Οριόλ Ριέρα ήταν ένας ακόμα παίκτης που βρέθηκε στο ερυθρόλευκο προσκήνιο, με τον Ολυμπιακό όμως να αναφέρει σήμερα πως δεν τον απασχολεί ο συγκεκριμένος παίκτης.\nΟ Ισπανός επιθετικός από την άλλη είναι ιδιαίτερα περιζήτητος στην χώρα του. Η τελευταία χρονικά ομάδα που έχει κάνει κίνηση για τον παίκτη είναι η Βαλένθια.\nΗ Οσασούνα έχει βάλει ρήτρα αποχώρησης του παίκτη στα 2,5 εκατ. ευρώ, όμως προτίθεται να συμβιβαστεί με λιγότερα χρήματα.\nΟ Ριέρα βρίσκεται και στις λίστες των Εσπανιόλ, Μπέτις, Θέλτα και Γρανάδα.\nΗ Βαλένθια έχει ήδη έρθει, σύμφωνα με ισπανικές πηγές, σε επαφή με την Οσασούνα και την πλευρά του παίκτη ενόψει της νέας σεζόν.\nΗ Ιντεπεντιέντε κατέθεσε μέσω των νομικών της εκπροσώπων συγκεκριμένη πρόταση στον Ολυμπιακό (δείτε το σχετικό θέμα ΕΔΩ) για την πληρωμή του χρέους της από την μεταγραφή Νούνιες και την επόμενη εβδομάδα θα λάβει την απάντησή της.\nΌπως υπογραμμίζουν ΜΜΕ στην Αργεντινή η Ιντεπεντιέντε είχε συνάντηση με τον Θόδωρο Γιαννίκο στον οποίο μεταφέρθηκε μία πολύ συγκεκριμένη προσφορά για να πληρωθούν οι οφειλές της προς τον Ολυμπιακό. Η Ιντεπεντιέντε πρότεινε να πληρώσει σε δολάρια ένα μέρος από τα χρωστούμενα τον Αύγουστο και τα υπόλοιπα χρήματα να καταβληθούν όταν θα εισπράξει τα τροφεία για τον Σέρχιο Αγουέρο.\nΠάντα βάσει της ίδιας πληροφόρησης ο άνθρωπος των ερυθρόλευκων δεσμεύτηκε να μεταφέρει την προσφορά αυτή στην διοίκηση της ερυθρόλευκης ΠΑΕ. Εντός της ερχόμενης εβδομάδας οι πρωταθλητές Ελλάδας πρόκειται να δώσουν την απάντησή τους στην Ιντεπεντιέντε.\nΟ Νορντίν Άμπραμπατ συνεχίζει να ενδιαφέρει τη Μάλαγα με τον Χάβι Γκράθια να αποφασίζει για το εάν θα γίνει νέα κίνηση για τον παίκτη ή όχι.\nΟ Άμραμπατ που είναι ακόμα και σήμερα μία εκ των επιλογών του Ολυμπιακού για αντί-Κάμπελ (ο οποίος γυρίζει στην Άρσεναλ αλλάζοντας τα δεδομένα για τους ερυθρόλεθυκους) δεν έχει πάψει να απασχολεί και τη Μάλαγα.\nΗ αποχώρηση του Ρομπέρτο Μαντσίνι από τον πάγκο της Γαλατά επηρεάζει όπως φαίνεται τις εξελίξεις για τον διεθνή Μαροκινό χαφ με την ισπανική ομάδα πάντως να εξακολουθεί να ασχολείται με την υπόθεσή του.\nΑυτός που θα κρίνει βέβαια το κατά πόσον θα υπάρξει νέα προσφορά του συλλόγου για τον Άμραμπατ θα είναι ο Χάβι Γκράθια.\nΣτην Τουρκία πάντως τις τελευταίες ώρες γίνεται λόγος για τον κομβικό ρόλο του νέου τεχνικού της Μάλαγα.\nΑυξάνονται οι ενδιαφερόμενοι για τον Ματ Λοτζέσκι.\nΜετά την ΤΣΣΚΑ Μόσχας που κυκλοφόρησαν φήμες τις προηγούμενες ημέρες, τώρα ήρθε να προστεθεί η Ρεάλ, σύμφωνα με το ισπανικό «Sportando.com».\nΟ παίκτης πολιτογραφημένος Βέλγος φόργουορντ, έχει συμβόλαιο με τους ερυθρόλευκους για τη νέα σεζόν και μπορεί να φύγει, μόνο εφόσον συμφωνήσουν σε κάτι τέτοιο οι ερυθρόλευκοι, οι οποίοι όμως μέχρι στιγμής δεν φαίνονται να έχουν καμία τέτοια πρόθεση.\nΟ Λοτζέσκι σε 29 ματς στη Ευρωλίγκα, είχε κατά μέσο όρο 11,1 πόντους, 4 ριμπάουντ, 2 ασίστ και 1,2 λάθη.\nΜε έναν απίστευτο Μάλκολμ Ντιλέινι, η Μπάγερν Μονάχου επιβλήθηκε της Άλμπα Βερολίνου με 92-86 στον τρίτο τελικό του πρωταθλήματος Γερμανίας και πλέον είναι μία ανάσα από τον τίτλο, αφού θέλει ακόμα μία νίκη.\nΟ 4ος τελικός θα γίνει στο Βερολίνο την ερχόμενη Τετάρτη, αλλά αν ηττηθούν εκεί οι “Βαυαροί” θα έχουν την ευκαιρία να τελειώσουν τη σειρά στο "σπίτι" τους.\nΟ Μάλκολμ Ντιλέινι που έχει πρόταση από τον Ολυμπιακό πέτυχε 26 πόντους, ενώ πριν τον αγώνα παρέλαβε και το βραβείο του MVP της κανονικής διάρκειας του Γερμανικού πρωταθλήματος...\nΔείτε τα κατορθώματα του Ντιλέινι και γιατί κέρδισε τον τίτλο του MVP στο βίντεο που ακολουθεί :\nΑπίστευτα πράγματα -συνεχίζουν- να συμβαίνουν στον Παναθηναϊκό. Μετά τον περσινό "αχάριστο" Λάσμε, που τελικά έμεινε αλλά... είχε μειωμένη απόδοση όλη τη χρονιά, τον Ματσιούλις που είχε αποχαιρετήσει αλλά... επέστρεψε, μία από τα ίδια πάει να συμβεί και φέτος.\nΣυγκεκριμένα, μπορεί να είπαν ότι τελείωσε ο Λάσμε, αλλά τώρα τον θέλουν με περίπου τα μισά λεφτά από αυτά που έπαιρνε πέρσι.\nH Λιθουανική ιστοσελίδα "krepsinis.net", αναφέρει ότι :\n" O Παναθηναϊκός προσφέρει στον Λάσμε την παραμονή του στην ομάδα,αλλά για σχεδόν δύο φορές χαμηλότερο συμβόλαιο.\nΠαρόλο που ο Στεφάν Λάσμε έμεινε ελεύθερος, αφού ο Παναθηναϊκός έχασε την ευκαιρία να επεκτείνει το συμβόλαιό του, ο παίκτης μπορεί να παραμείνει στις τάξεις του Παναθηναϊκού. Ο ατζέντης του παίκτη δήλωσε ότι υπάρχουν διαπραγματεύσεις με την ομάδα της Αθήνας, η οποία θα ήθελα να κρατήσει τον Λάσμε με χαμηλότερο συμβόλαιο (700 χιλ αντί 1,2 εκ δολ.)\nΜάλιστα, o ατζέντης του παίκτη μίλησε στον Sentra103, όπου είπε : «Ο Παναθηναϊκός έκανε τη χρήση του optionout. Υπάρχει ενδιαφέρον από τον Παναθηναϊκό. Υπάρχουν συζητήσεις για τον Στεφάν. Δεν το περίμενε όλο αυτό που έγινε. Τη φιλοσοφία της ομάδας την ξέρουν μόνο οι άνθρωποι που είναι κοντά στην ομάδα. Η χρήση της οψιόν δεν έγινε για αγωνιστικούς λόγους. Δημιουργείται μια νέα εποχή στην ομάδα με Έλληνες παίκτες, μικρούς, νέο προπονητή και άλλο μπάτζετ. Τα συναισθήματα είναι λίγο μπερδεμένα. Δεν έγινε κάτι αθέμιτο. Το ότι δεν το περιμέναμε δεν έχει να κάνει με την απόφαση». Στη συνέχεια πρόσθεσε: «Πέρυσι υπήρχε οψιόν και από τον παίκτη για να αποχωρήσει. Υπάρχει έντονη κινητικότητα από τη στιγμή που έγινε γνωστό πως είναι ελεύθερος στην αγορά. Δεν υπάρχει ενδιαφέρον από τον Ολυμπιακό ακόμα».\n* Όπως εύκολα καταλαβαίνει κανείς, τα λεφτά που θέλουν να δώσουν στον... Ολυμπιακό για τον Μάντζαρη, είναι αυτά που "κόβουν" από το συμβόλαιο του Λάσμε. Όπως μάλιστα κατάλαβε και ο ατζέντης του παίκτη, το μπάτζετ θα είναι... άλλο, με ότι αυτό συνεπάγεται.\nO Mατ Λοτζέσκι ενδιαφέρει τη Ρεάλ Μαδρίτης, σύμφωνα με δημοσίευμα της Λιθουανικής ιστοσελίδας "krepsinis.net" που ασχολείται αποκλειστικά με το μπάσκετ.\n" H επιτυχημένη παρθενική σεζόν στην Ευρωλίγκα που είχε με τον Ολυμπιακό ο Ματ Λοτζέσκι, έχει τραβήξει την προσοχή της Ρεάλ Μαδρίτης που την ενδιαφέρει η απόκτηση του παίκτη, προκειμένου ν'αντικατασταθεί ο Τρεμέλ Ντάρντεν ο οποίος θα αποχωρήσει στο τέλος της σεζόν η ομάδα.\nΜάλιστα, το "krepsinis.net" είχε αποκαλύψει πριν λίγες μέρες και το ενδιαφέρον της ΤΣΣΚΑ Μόσχας για τον 28χρονο, ύψους 1,98 Ματ Λοτζέσκι, ο οποίος εντάχθηκε το περασμένο καλοκαίρι στον Ολυμπιακό. Μέχρι τότε έπαιξε μπάσκετ για τέσσερα χρόνια, στους Βέλγους πρωταθλητές της Οστάνδης Telenet. Η παρθενική του σεζόν στην Ευρωλίγκα είχε για τον Ματ Λοτζέσκι 11,1 πόντους με 43% στα τρίποντα και 2 ασίστ μ.ο."\nΗ ημέρα του πατέρα γιορτάζεται σήμερα (15/06) σε ολόκληρο τον κόσμο, με δύο παίκτες του Ολυμπιακού να στέλνουν τις δημόσιες ευχές τους.\nΤόσο ο Ματ Λοτζέσκι όσο και ο Μπρεντ Πέτγουεϊ ευχήθηκαν στον πατέρα τους μέσω του προσωπικού λογαριασμού τους σε γνωστή ιστοσελίδα κοινωνικής δικτύωσης.\n«Χαρούμενη ευτυχισμένη ημέρα του πατέρα σε όλους τους μπαμπάδες εκεί έξω! Είμαι ευτυχισμένος που έχω έναν τόσο σπουδαίο πατέρα στη ζωή μου», έγραψε χαρακτηριστικά ο πρώτος στο Twitter του.\nΟ δεύτερος πόσταρε σχετική φωτογραφία στο Instagram, με την οποία συνέκρινε τη γιορτή της μητέρας με την ημέρα του πατέρα.\nΗ Εθνική Ελλάδας έχασε από την Κολομβία με 3-0 στην πρεμιέρα στο Παγκόσμιο Κύπελλο, στο πρώτο της παιχνίδι στο Μουντιάλ και πλέον είναι υποχρεωμένη να... μάθει από τα λάθη της, ενόψει της συνέχειας.\nΆλλωστε το έχει αποδείξει ότι το κάνει αυτό και γι’ αυτόν ακριβώς το λόγο ο Κώστας Μανωλάς είναι ιδιαίτερα αισιόδοξος. «Μια όχι και τόσο καλή μέρα η χθεσινή για την Εθνική μας, διότι ακόμα και τα πιο μικρά λάθη μπορούν να κρίνουν ένα παιχνίδι με αρκετό προβάδισμα.\nΕμείς όμως συνεχίζουμε βελτιώνοντας τα λάθη μας και κάνοντας όλους τους Έλληνες περήφανους», έγραψε χαρακτηριστικά ο αμυντικός του Ολυμπιακού στη σελίδα του στο facebook.\nΣάρκα και οστά δεν αποκλείεται να πάρει σύντομα το φημολογούμενο ενδιαφέρον του Ολυμπιακού για τον Κάιλ Χάινς.\nΟ 27χρονος σέντερ, όπως όλα δείχνουν, δεν πρόκειται να παραμείνει στην ΤΣΣΚΑ Μόσχας, και για τη νέα αγωνιστική περίοδο, και οι ερυθρόλευκοι σκέφτονται πολύ σοβαρά πλέον την προοπτική να τον εντάξουν ξανά στο ρόστερ τους.\nΟ Κάιλ Χάινς δεν χωράει στο σχεδιασμό των Ρώσων, κάτι που σημαίνει πως θα μείνει ελεύθερος να αναζητήσει τον επόμενο σταθμό στην καριέρα του. Ο Γιώργος Μπαρτζώκας, αλλά και οι Παναγιώτης και Γιώργος Αγγελόπουλος, θα ήθελαν τον παίκτη για την καινούρια σεζόν και δεν αποκλείεται πολύ σύντομα να του καταθέσουν σχετική πρόταση.\nΠέραν του Ολυμπιακού και ο Αμερικανός σέντερ φέρεται θετικός στο ενδεχόμενο επιστροφής του στο ΣΕΦ, για να ντυθεί και πάλι στα ερυθρόλευκα. Απομένει να ξεκινήσουν οι διαπραγματεύσεις μεταξύ των δύο πλευρών και να βρεθεί η «χρυσή τομή», ώστε ο Κάιλ Χάινς να επανέλθει στο ρόστερ της ομάδας με την οποία έφθασε στις μεγαλύτερες επιτυχίες στην καριέρα του, με την κατάκτηση δύο ΣΕΡΙ τίτλων στην Ευρωλίγκα κι ενός πρωταθλήματος Ελλάδας.\nΜετά την Αρμάνι Μιλάνο ακόμα μία ομάδα αποσύρθηκε οριστικά από τη διεκδίκηση της απόκτησης του Μάλκολμ Ντιλέινι.\nΟ Αμερικανός γκαρντ, όπως ήδη σας έχουμε ενημερώσει, έχει μπει στο στόχαστρο του Ολυμπιακού, καθώς θεωρείται ο ιδανικός αντικαταστάτης του Έισι Λο, ο οποίος, όπως όλα δείχνουν, δεν θα συνεχίσει και την επόμενη αγωνιστική περίοδο.\nΟι Ιταλοί ενδιαφέρθηκαν για την περίπτωσή του, αλλά αποσύρθηκαν γρήγορα από το... κυνήγι της απόκτησής του, αφού η περίπτωσή του κρίθηκε «αλμυρή» για τα οικονομικά δεδομένα τους. Η Μπάγερν Μονάχου, από την πλευρά της, θα ήθελε να τον διατηρήσει στο ρόστερ της, κάτι τέτοιο όμως δεν πρόκειται να συμβεί, ενώ χαρακτηριστικές είναι οι αναφορές του γερμανικού Τύπου, για τις οποίες ήδη σας έχουμε ενημερώσει και αναφέρουν πως έχουν ήδη βγει στην αναζήτηση του αντικαταστάτη του.\nΟι Βαυαροί επίσης δεν μπορούν να καλύψουν οικονομικά τον παίκτη. Εξάλλου, η πρόταση που του έχει ήδη καταθέσει ο Ολυμπιακός δύσκολα μπορεί να ...«χτυπηθεί», καθώς μιλάμε για διετές συμβόλαιο συνεργασίας με συνολικές οικονομικές αποδοχές ύψους 1,5 εκατ. δολαρίων.\nΗ μεταγραφολογία έχει ...ανάψει για τα καλά και δημοσιεύματα του σερβικού Τύπου κάνουν λόγο για συμφωνία ανάμεσα στον Δημήτρη Ιτούδη και την ΤΣΣΚΑ Μόσχας, ώστε ο Έλληνας τεχνικός να αντικαταστήσει τον Ετόρε Μεσίνα .\nΠάντως εκτός από το όνομα του Δημήτρη Ιτούδη, που έκανε εξαιρετική σεζόν με την Μπάνβιτ για να αναλάβει τα ηνία της «ομάδας του στρατού» έχει ακουστεί και ο Ηλίας Ζούρος, όπως ήδη σας έχουμε ενημερώσει.\nΜετά το τέλος των αγωνιστικών υποχρεώσεων για την σεζόν 2013-14, ο "Kill Bill" βρήκε την ευκαιρία για στιγμές χαλάρωσης και αλλαγής παραστάσεων μετά από μια κοπιαστική αγωνιστική χρονιά. Ασφαλώς, από το πλευρό του αρχηγού των ερυθρόλευκων δεν θα μπορούσε να λείψει η οικογένεια του.\nΣε αναζήτηση του γκαρντ που θα αναπληρώσει το κενό του Μάλκολμ Ντιλέινι, βρίσκεται η Μπάγερν Μονάχου, με τον Άντον Γκαβέλ να είναι το φαβορί.\nΟ Μάλκολμ Ντιλέινι, ο οποίος έχει στα χέρια του επίσημη πρόταση από τον Ολυμπιακό, δεν πρόκειται να συνεχίσει την επόμενη σεζόν στην Μπάγερν, με την ομάδα του Μονάχου να αναζητά ήδη τον αντικαταστάτη του.\nΣύμφωνα με τα ΜΜΕ της Γερμανίας, οι Βαυαροί βρίσκονται σε διαπραγματεύσεις με τον Άντον Γκαβέλ, ο οποίος τα τελευταία πέντε χρόνια αγωνιζόταν στην Μπάμπεργκ.\nΜάλιστα, οι συζητήσεις των δύο πλευρών βρίσκονται σε πολύ καλό δρόμο και δεν αποκλείεται να δώσουν τα χέρια μέσα στις επόμενες ημέρες.\nΤη φετινή σεζόν στην Ευρωλίγκα, ο Σλοβάκος γκαρντ είχε κατά μέσο όρο 11,6 πόντους, 2,5 ριμπάουντ και 3,4 ασίστ.\nΣε πολύ καλό δρόμο βρίσκονται οι συζητήσεις του Ολυμπιακού με την Χέρενφεϊν για την απόκτηση του Άλφρεντ Φινμπόγκασον, σύμφωνα με τον Τύπο της Ισλανδίας!\nΜε θετική κατάληξη για τον Ολυμπιακό φαίνεται πως θα τελειώσει το... «σίριαλ» της απόκτησης του Άλφρεντ Φινμπόγκασον από την Χέρενφεϊν, όπως αποκάλυψε ο Τύπος της Ισλανδίας. Η ολλανδική ομάδα έχει αποδειχθεί σκληρός... διαπραγματευτής, ωστόσο σύμφωνα με τους συμπατριώτες του 25χρονου επιθετικού, είναι πλέον πολύ κοντά στο να αποδεχθεί την πρόταση των έξι εκατομμυρίων ευρώ που έχουν καταθέσει οι πρωταθλητές Ελλάδας και να δώσει τη συγκατάθεσή της για την παραχώρησή του.\nΣτο συγκεκριμένο δημοσίευμα τονίζεται πως ο Φινμπόγκασον έχει εκφράσει την επιθυμία να αποχωρήσει από την Χέρενφεϊν, ενώ παράλληλα είχε δυσαρεστηθεί τον περασμένο Ιανουάριο, όταν η ολλανδική ομάδα είχε απαντήσει αρνητικά σε πρόταση ύψους 10 εκατομμυρίων ευρώ που είχε καταθέσει η Φούλαμ.\nΜάλιστα, στα συν των ερυθρόλευκων είναι και το συμβόλαιο που έχει ο παίκτης με την Χέρενφεϊν, το οποίο λήγει το επόμενο καλοκαίρι, κάτι που σημαίνει, πως στους τελευταίους έξι μήνες του συμβολαίου του ο Ισλανδός επιθετικός θα έχει τη δυνατότητα να διαπραγματευτεί και να μεταγραφεί σε οποιαδήποτε ομάδα θέλει, με τον ολλανδικό σύλλογο να μην βάζει ούτε ένα ευρώ στα ταμεία του.\nΤέλος, αναφέρεται πως για τον Φινμπόγκασον, εκτός από τον Ολυμπιακό, έχουν ενδιαφερθεί ακόμα οι Άουγκσμπουργκ, Βέρντερ Βρέμης, Ρόμα και Κάρντιφ.\nΜπορεί να αλλάζει το αποτέλεσμα ενός αγώνα χωρίς να σκοράρει, μόνο με την παρουσία του στο γήπεδο, όμως ο Ντιντιέ Ντρογκμπά είναι... απλός θνητός και βγάζει την ...γκρίνια του όταν μένει εκτός βασικής ενδεκάδας.\nΌταν ένας εκ των ηγετών μιας ομάδας είναι δυσαρεστημένος με τις επιλογές του προπονητή του και μάλιστα… το βγάζει και στα ΜΜΕ, τα πράγματα δεν πάνε και πολύ καλά…\nΌμως, όταν πρόκειται για αντίπαλο της Εθνικής Ελλάδας, τότε τα νέα ίσως είναι καλά για τους διεθνείς μας.\nΚάτι αντίστοιχο συμβαίνει και με τον Ντιντιέ Ντρογκμπά ο οποίος, αφού απέδειξε πως και μόνο με την... "αύρα" του μπορεί να αλλάξει τη ροή ενός αγώνα, πέταξε δημόσια τα «βέλη» του προς τον προπονητή του, Σαμπρί Λαμουσί!\nΟ Ιβοριανός δυσαρεστήθηκε έντονα που έμεινε εκτός βασικής ενδεκάδας στον αγώνα του Σαββάτου με την Ιαπωνία και δεν το έκρυψε.\nΌπως δήλωσε και στην «Equipe», είναι πολύ δυσαρεστημένος που στον πρώτο αγώνα της Ακτής Ελαφαντοστού στον τρίτο όμιλο, μπήκε ως αλλαγή: «Ήταν απογοητευτικό που δεν ξεκίνησα. Πρέπει, όμως, να το σεβαστό και να συνεχίσω. Όταν ήρθα στη Βραζιλία, είχα σκοπό να δώσω τα πάντα για προχωρήσουμε. Δεν χρειαζόταν να μπω ως αλλαγή για να βρω κίνητρο».\nΟ Ολυμπιακός θέλει τον Κάμπελ, αλλά η εμφάνιση του με την Ουρουγουάη... ανάγκασε, όπως όλα δείχνουν, τον Βενγκέρ να του δώσει την ευκαιρία που ζητούσε να παίξει στην Αρσεναλ.\nΟ Κάμπελ έκανε... πάρτι κόντρα στην Ουρουγουάη και ο Αλσατός τεχνικός δύσκολα θα τον αφήσει ξανά εκτός Λονδίνου!\nΜπορεί ο Ολυμπιακός να έχει εκφράσει την έντονη επιθυμία του να τον κρατήσει στο ρόστερ του, αλλά η χθεσινή του εμφάνιση... ανάγκασε τον προπονητή των "κανονιέρηδων να τονίσει πως είναι έτοιμος να του δώσει την ευκαιρία που ζητά.\nΟ Βενγκέρ που είναι στη Βραζιλία και για την ανεύρεση δεξιού μπακ εντυπωσιάστηκε από την εικόνα του Κοσταρικανού εξτρέμ και σύμφωνα με την Telegraph βάζει τέλος στα όνειρα των ερυθρόλευκων και των άλλων μνηστήρων.\nΑξίζει να σημειωθεί, πως ο Κάμπελ... πρόλαβε να μπει στη λίστα τόσο της Γιουβέντους όσο και της Φιορεντίνα.\n«Είναι ξεκάθαρο ότι θα γυρίσει σε εμάς για το πρώτο στάδιο της προετοιμασίας. Πλέον έχει ωριμάσει αρκετά», ήταν το σχόλιο του τεχνικού των «κανονιέρηδων» για τον Κάμπελ.\nΕίναι σαφές πλέον ότι οι πιθανότητες ο Κοσταρικανός να συνεχίσει να φορά τα ερυθρόλευκα είναι πάρα πολύ μικρές.\nΟ Κάμπελ θα συμμετάσχει στο πρώτο στάδιο της προετοιμασίας της Άρσεναλ για τη νέα αγωνιστική σεζόν. Σε περίπτωση που δεν αφήσει καλές εντυπώσεις σε αυτή, τότε ενδέχεται να εξετασθεί και πάλι το ενδεχόμενο νέου δανεισμού του από την αγγλική ομάδα.\nΩστόσο, ακόμη κι έτσι, τα πράγματα είναι πολύ δύσκολα για τους ερυθρόλευκους, καθώς θα πρέπει να περιμένουν αρκετά για να μάθουν την τελική απόφαση του Αρσέν Βενγκέρ.\nΑκόμη κι αυτή να είναι θετική, δύσκολα θα μπορέσουν οι ερυθρόλευκοι να παραμένουν stand-by και να μην κλείνουν παίκτη στη θέση που αγωνίζεται ο Κάμπελ καθώς μια από τις προθέσεις του Μίτσελ είναι να έχει τους παίκτες για τη νέα σεζόν στη διάθεσή του όσο το δυνατόν το γρηγορότερο.\nΑνυπόστατα χαρακτηρίζουν τα σενάρια για Βίκτορ στον Εργοτέλη, ενώ ξεκαθαρίζει άμεσα το θέμα προπονητή των Κρητικών!\nΜέσα στις επόμενες ημέρες αναμένεται να υπάρχουν οριστικές εξελίξεις στο θέμα του προπονητή στον Εργοτέλη, αφού οι άνθρωποι των Κρητικών είναι σε προχωρημένες επαφές με τους υποψήφιους που έχουν ξεχωρίσει.\nΣε αυτούς, πάντως, δε συγκαταλέγεται ο πρώην βοηθός του Μίτσελ στον Ολυμπιακό, Βίκτορ Σάντεζ. Όπως ήδη σας έχουμε ενημερώσει, ο Ισπανός... ακούστηκε τις τελευταίες ώρες, όμως από τον Εργοτέλη διαψεύδουν τα σενάρια, αφού τονίζουν πως η περίπτωσή του δεν απασχολεί την ομάδα.\nΣύμφωνα με δημοσιεύματα, πρώτος στη λίστα είναι ο Νιόπλιας, μία περίπτωση, όμως, που δεν είναι ιδιαίτερα εύκολη, ειδικά στο οικονομικό κομμάτι.\nΤο κλίμα στο «στρατόπεδο» της Εθνικής Ελλάδας, μετά την ήττα από την Κολομβία με 3-0 στην πρεμιέρα του Παγκοσμίου Κυπέλλου, δεν δημιουργούσε και το καλύτερο δυνατό κλίμα...\nΚάτι που εύκολα μπορεί να το καταλάβει κανείς, βλέποντας το βίντεο από την τούρτα του Κώστα Μανωλά, ο οποίος το Σάββατο έκλεισε τα 23...\nΓιορτάζουν οι μπαμπάδες σήμερα και τον Τσόρι τον περίμενε μία ...ευχάριστη έκπληξη στο τραπέζι του.\nΤου είχαν ετοιμάσει ένα ωραίο πρωινό με όλα τα καλά και φαίνεται ότι του άρεσε ιδιαίτερα!.\n«Θα ήθελα να ευχηθώ μια πολύ ευτυχισμένη γιορτή της ημέρας του πατέρα και ειδικότερα για τη δική μου. Εμένα με ξύπνησε με ένα ωραίο πρωινό. Χε, χε», έγραψε χαρακτηριστικά ο Τσόρι.\nΠάντα πίσω από κάθε μεταγραφή σε οποιοδήποτε από τα δύο μεγάλα σπορ, κρύβεται μια τουρκική ομάδα...\nΠρόκειται για την τελευταία... μόδα των γειτόνων, καθώς δεν υπάρχει παίκτης που να μην απασχολεί τη Γαλατά, την Μπεσίκτας ή τη Φενέρ και αυτό δεν αφορά μόνο το ποδόσφαιρο, αλλά και το μπάσκετ και τις άλλες ομάδες που πρωταγωνιστούν σε αυτό το σπορ.\nΌπως και να έχει, το όνομα του Γουίλσον Εντουάρντο έχει βρεθεί και πάλι στο φως της δημοσιότητας, με την ιστοσελίδα "spor.haber7.com" να κάνει λόγο πως πέραν του Ολυμπιακού, στο κόλπο για την απόκτησή του υπάρχει και η Μπεσίκτας.\n«Σύμφωνα με το ρεπορτάζ, λέγεται ότι ο Πορτογάλος θα ήθελε να πάει σε μια ομάδα, που θα παίζει βασικός. Και η Μπεσίκτας του δίνει αυτή τη δυνατότητα. Επίσης, ο Ολυμπιακός κινείται στον ίδιο δρόμο», γράφει το δημοσίευμα, που σύμφωνα με αυτό, η τουρκική ομάδα φέρεται να είναι πιο κοντά στα «θέλω» του παίκτη, καθώς εκεί θεωρεί πως θα έχει περισσότερες πιθανότητες να αγωνίζεται στην αρχική 11άδα.\nΣε περίπτωση που η Εθνική ομάδα των Η.Π.Α. κατακτήσει το Παγκόσμιο Κύπελλο της Βραζιλίας, οι παίκτες της θα λάβουν μπόνους ύψους 24,5 εκατομμυρίων ευρώ, δηλαδή ο κάθε ένας από τους 23 διεθνείς θα λάβει περίπου ένα εκατομμύριο ευρώ!\nΑυτά τα χρήματα θα είναι από τo ποσό που θα δώσει η FIFA στην νικήτρια χώρα, τα οποία είναι 27,5 εκατομμύρια ευρώ.\nΟι Αμερικανοί, λοιπόν, αν και έχουν λίγες πιθανότητες να είναι οι νικητές, έχουν διάθεση να είναι... γενναιόδωροι με τους παίκτες τους.\nΟι παίκτες της Αγγλίας, για παράδειγμα, θα λάβουν 438.000 ευρώ ο καθένας, ενώ οι διεθνείς της Γκάνα και της Νιγηρίας 75.000 ευρώ ο καθένας.\nΟ γιος του Αριέλ Ιμπαγάσα, Γιάγκο, κάνει... θραύση στη Σχολή του Ολυμπιακού στον Άλιμο, αλλά και περήφανο τον πατέρα του.\nΣε σχετική φωτογραφία που ανάρτησε ο Αργεντίνος μέσος του Ολυμπιακού στο instagram, εμφανίζεται ο γιος του να ποζάρει περήφανος για τις επιτυχίες του, γεμίζοντας περηφάνια τον... μπαμπά Ιμπαγάσα!\n«Πρωταθλητές, ευτυχία, συγχαρητήρια», έγραψε από εκεί και πέρα ο "Κάνιο", θέλοντας να δείξει τη χαρά του.\nH παρουσία του Ντιντιέ Ντρογκμπά ήταν καταλυτική στη νίκη της Ακτής Ελεφαντοστού με 2-1 κόντρα στην Ιαπωνία και ο Ιβοριανός επιθετικός «πίκαρε» τους αντιπάλους του βγάζοντας τους τη... γλώσσα λίγο πριν την λήξη του αγώνα.\nΟ Ντρογκμπά πέρασε ως αλλαγή στον αγωνιστικό χώρο, αλλάζοντας 100% το σκηνικό και τη ροή του αγώνα και οδηγώντας την Ακτή Ελεφαντοστού στο να ξεκινήσει τις υποχρεώσεις της στο Παγκόσμιο Κύπελλο νικηφόρα και με ανατροπή.\nΠερισσότεροι από 500 μικρό κολυμβητές συμμετείχαν στη σπουδαία γιορτή της Ακαδημίας Κολύμβησης του Ολυμπιακού!\nΔείτε πλάνα στο βίντεο που αναρτήθηκε από την επίσημη ιστοσελίδα των ερυθρόλευκων:\nΑκόμα χρωστάει χρήματα στον Ολυμπιακό από τη μεταγραφή του Λιονέλ Νούνιες η Ιντεπεντιέντε, η οποία πρέπει να αποπληρώσει το χρέος σε διάστημα 90 ημερών από τη στιγμή που βγήκε η απόφαση, καθώς διαφορετικά, η ομάδα θα χάσει έξι πόντους από το επόμενο πρωτάθλημα.\nΣύμφωνα με την ιστοσελίδα "deportes.terra.com.ar", οι Αργεντίνοι φέρονται να έχουν κάνει πρόταση στον Ολυμπιακό. Έχουν ενημερώσει λοιπόν τον εκπρόσωπο της ομάδας, Θόδωρο Γιαννίκο - με τον παράγοντα του Ολυμπιακού να δεσμεύεται πως θα απαντήσει την ερχόμενη εβδομάδα - πως θα πληρώσουν ένα μέρος των οφειλόμενων τον Αύγουστο και πως το υπόλοιπο θα πληρωθεί από τη μεταγραφή του Σέρχιο Αγουέρο.\nΈντονο είναι τον τελευταίο καιρό το ενδιαφέρον της Νάπολι για τον Κώστα Μανωλά.\nΓια την ώρα δεν φαίνεται να έχει γίνει κάποια κρούση για τον διεθνή αμυντικό του Ολυμπιακού, αλλά οι Ναπολιτάνοι τον έχουν στη λίστα τους και δεν αποκλείεται να κάνουν κίνηση σύντομα.\nΣύμφωνα πάντως με την ιστοσελίδα "tuttosport.com", η Νάπολι φέρεται να τον έχει εναλλακτική σε περίπτωση που ο Μπρίτος αποχωρήσει για τη Ρουμπίν Καζάν.\nΤο δημοσίευμα αναφέρει χαρακτηριστικά... «Υπάρχει και ο Μανωλάς. Ο Μπρίτος παρακολουθείται από τους Ρώσους της Ρούμπιν Καζάν και η εναλλακτική ίσως να είναι ο κεντρικός αμυντικός του Ολυμπιακού. Ο Μπιγκόν τον εντόπισε αμέσως», γράφει μεταξύ άλλων το δημοσίευμα, κάτι που σημαίνει πως η Νάπολι έχει το βλέμμα της στον παίκτη του Ολυμπιακού.\nΓια μία εξέλιξη που εφόσον δρομολογηθεί, αναμένεται να λύσει τα χέρια του Τζιμπούρ, κάνουν λόγο οι Αγγλοι που σε σαββατιάτικο (14/6) ρεπορτάζ τους αναφέρουν πως μένει ελεύθερος από τη Φόρεστ ο πρώην επιθετικός του Ολυμπιακού.\nΣυγκεκριμένα, η βρετανική εφημερίδα, «Nottingham Post» ανέφερε πως ο Αλγερινός είναι σχεδόν εκτός Νότιγχαμ. Επισημαίνεται πως θα μείνει ελεύθερος για να συνεχίσει την καριέρα του, όπου θέλει υπεροτίζοντας το γεγονός πως η ομάδα του έχει ενισχυθεί, ήδη, με δυο παίκτες σ' αυτή τη θέση.\nΕτσι αν ισχύει το δημοσίευμα αυτό, ο «τρομοκράτης» μπορεί να επιλέξει τον επόμενο σταθμό της καριέρας του χωρίς περιορισμούς.\nΟι ιθύνοντες της Ferrari υπογραμμίζουν πως δεν υπάρχει θέμα αποχώρησης του Κίμι Ραϊκόνεν από την ιταλική ομάδα στο τέλος της εφετινής σεζόν, όπως αναφέρει σε δημοσίευμά του το "novasports.gr".\nΤις τελευταίες ημέρες είχαν αυξηθεί τα σενάρια, που ήθελαν τον Φινλανδό πιλότο να αποχωρεί, καθώς δεν έχει ικανοποιήσει με τις εφετινές του εμφανίσεις.\nΟ έμπειρος οδηγός έχει συμβόλαιο συνεργασίας έως το 2015 με τη «σκουντερία» και δε θέλει να συμβεί ότι και το 2010, όταν έφυγε από τη Ferrari, πριν ολοκληρωθεί το συμβόλαιό του, για λογαριασμό της Santander. Από την πλευρά της, η ιταλική ομάδα δεν έχει καμία πρόθεση για την αποδέσμευσή του, καθώς θα πρέπει να του καταβάλει 30 εκατομμύρια δολάρια, όπως προβλέπει το συμβόλαιο των δυο πλευρών.\nΟλλανδοί που ενεργούν για λογαριασμό του Κρόιφ και του Άγιαξ φέρονται, σύμφωνα με μεξικανικό Μέσο να κινούνται για τον... Άλαν Πουλίδο, που έχει συμφωνήσει με τον Ολυμπιακό, αλλά δεν έχει ανακοινωθεί.\nΑνταγωνισμό από έναν μεγάλο του παγκοσμίου ποδοσφαίρου ίσως αποκτήσει από το... πουθενά ο Ολυμπιακός για την απόκτηση του Άλαν Πουλίδο, αν τουλάχιστον ισχύει δημοσίευμα της μεξικάνικης εφημερίδας «Record».\nΣύμφωνα με αυτό, μία ομάδα Ολλανδών που παρακολουθούν στενά το μεξικανικό πρωτάθλημα και συνεργάζονται με τον Γιόχαν Κρόιφ για λογαριασμό του Άγιαξ, έχουν ξεχωρίσει τον διεθνή φορ και επιχειρούν μέσω του Τζον Βαν’τ Σιπ, που έχει «άκρες» στο Μεξικό, να έρθουν σε επαφή με την πλευρά του παίκτη και να διαπραγματευτούν μαζί του.\nΤο δημοσίευμα αναφέρει πως «… ο Ολυμπιακός θέλει να αποκτήσει τον παίκτη ελεύθερο εκμεταλλευόμενος το χάος που υπάρχει μεταξύ των ατζέντηδων της Τίγκρες και του επιθετικού», αλλά προσθέτει πως\n«… οι Ολλανδοί δείχνουν αποφασισμένοι και προσφέρουν χρήματα».\nΤο δημοσίευμα καταλήγει αναφέροντας πως «… θέλουν να κλείσουν τη δουλειά με τον Πουλίδο το συντομότερο δυνατό, γιατί αν ο Μιγκέλ Ερέρα (ομοσπονδιακός τεχνικός του Μεξικού) χρησιμοποιήσει τον παίκτη έστω και για λίγα λεπτά στο Παγκόσμιο Κύπελλο, μπορεί να προκύψουν νέοι μνηστήρες που να δυσκολέψουν τη διαπραγμάτευση».\nΠάντως από τον Ολυμπιακό δεν φαίνεται να ανησυχούν, έχουν ολοκληρώσει τη συμφωνία με τον παίκτη και απομένουν κάποια διαδικαστικά ζητήματα για να ανακοινωθεί, παρά τις προσπάθειες της Τίγκρες να αποκομίσει όφελος ισχυριζόμενη πως έχει συμβόλαιο.\nΑκόμα δεν έχουμε δει τίποτα από τις αλλαγές του Μουντιάλ, όπως αναφέρει χαρακτηριστικά σε δημοσίευμά του το "pamesports.gr".\nΤο σπρέι που έχουν οι διαιτητές είναι μόνο η αρχή. Όχι δεν αποφάσισε η ΦΙΦΑ να μετατρέψει τους «άρχοντες» κάθε αγώνα σε «writers», όπως λέγονται αυτοί που ειδικεύονται στα γκράφιτι των δρόμων. Απλά για οικονομία χρόνου με τις ατελείωτες διαβουλεύσεις για το που πρέπει να είναι το τείχος βάζουν τη γραμμή και… καθαρίζουν.\nΟ Ζοσέ Μουρίνιο εμφανίστηκε βέβαιος πως η Τσέλσι θα έχει στις τάξεις της τον Ντιέγκο Κόστα και τον Τιμπό Κουρτουά πολύ σύντομα.\n«Πακέτο» από την Ατλέτικο Μαδρίτης θα έχει σύντομα στα… χέρια του ο Ζοσέ Μουρίνιο. Ο Πορτογάλος τεχνικός προανήγγειλε την απόκτηση του Ντιέγκο Κόστα και την επιστροφή του Τιμπό Κουρτουά από τους «ροχιμπλάνκος».\n«Ο Ντιέγκο Κόστα είναι ένας παίκτης που θέλω στην ομάδα μου. Τον έχω ζητήσει από τη διοίκηση και πιστεύω πως θα τον αποκτήσουμε και θα έρθει στην Τσέλσι», δήλωσε για τον Βραζιλιάνο (αλλά πολιτογραφημένο Ισπανό) επιθετικό.\n«Ο Κουρτουά θα έρθει μετά το Μουντιάλ κατευθείαν στην Τσέλσι», πρόσθεσε για τον Βέλγο γκολκίπερ.\nΌσο για τα σενάρια περί ενδιαφέροντος της Ρεάλ Μαδρίτης για τον Ραμίρες, είπε: «Θα μείνει στην Τσέλσι, δεν τον πουλάμε. Το ξέρουν και στη Ρεάλ ότι δεν φεύγει, ενώ κι εμείς δεν ενδιαφερόμαστε για κανέναν παίκτη τους. Το θέμα έχει κλείσει».\nΤην αποθέωση γνώρισε στο Twitter για τη σούπερ εμφάνιση του στο 3-1 επί της Ουρουγουάης ο Τζόελ Κάμπελ με τον Αντώνη Νικοπολίδη να ξεχωρίζει σ' αυτούς που... τουίταραν για τον Κοσταρικανό εξτρέμ.\n«Η πρώτη μεγάλη έκπληξη του Μουντιάλ με έναν εκπληκτικό Κάμπελ», έγραψε χαρακτηριστικά στο λογαριασμό του ο πρώην γκολκίπερ του Ολυμπιακού, Αντώνης Νικοπολίδης, με την Αρσεναλ να κάνει ειδική ανάρτηση λίγα δευτερόλεπτα μετά την επικράτηση της ομάδας του παίκτη της.\nΕνας άλλος φίλος του ποδοσφαίρου υπογράμμιζε πως ο Κάμπελ ανέβασε κατακόρυφα την αξία του με την εμφάνιση αυτή, ενώ προφανώς οπαδός της Αρσεναλ έσπευσε να τονίσει πως μ' αυτή την εικόνα ο πρώην παίκτης του Ολυμπιακού έδειξε έτοιμος για την 11άδα των «κανονιέρηδων».\nΑν και ο Δημήτρης Ιτούδης φαντάζει ως το μεγάλο φαβορί για να διαδεχθεί τον Έτορε Μεσίνα στην τεχνική ηγεσία της ΤΣΣΚΑ, οι Ρώσοι επεξεργάζονται και άλλα σενάρια για την τεχνική ηγεσία της ομάδας τους.\nΣύμφωνα με την ιστοσελίδα "eurobasket.com" ένα από αυτά θέλει τον Τράγιαν Λάνγκντον, που κάνει τα πρώτα του προπονητικά βήματα ως μέλος του τιμ, των Σπερς, να επιστρέφει στην ομάδα, ως πρώτο προπονητής.\nΜέχρι εδώ... καλά. Όμως, όπως σημειώνεται ενδιαφέρονται και για τον Ηλία Ζούρο, που έχει προπονήσει ομάδες όπως η Ζαλγκίρις και η Εφές. Μάλιστα αναφέρουν πως υπάρχει σκέψη για ...δίδυμο με τον Λάνγκντον στον πάγκο!\nΟ Ολυμπιακός διαψεύδει ότι υπάρχει ενδιαφέρον για τον Οριόλ Ριέρα σε περίπτωση που... «στραβώσει» η υπόθεση του Άλφρεντ Φινμπόγκασον.\nΔημοσιεύματα ανέφεραν, όπως σας έχουμε ενημερώσεςι, πως ο Οριόλ Ριέρα είναι stand by από τους ερυθρόλευκους σε περίπτωση που δεν είχε θετική κατάληξη η προσπάθεια απόκτησης της πρώτης επιλογής για τη θέση του επιθετικού, Άλφρεντ Φινμπόγκασον.\nΟι πρωταθλητές, ωστόσο, καθιστούν σαφές πως δεν ασχολούνται με τον 27χρονο Ισπανό επιθετικό, που φέτος είχε 41 συμμετοχές και 13 γκολ σε όλες τις διοργανώσεις με την Οσασούνα.\nΠριν από λίγες ημέρες ένας εκ των εκπροσώπων του Φινμπόγκασον, ο κ. Πλοέγκσμα, είχε τονίσει πως για τον πελάτη του ενδιαφέρονται πάρα πολλές ομάδες, αλλά δεν μπορούσε να τις αποκαλύψει.\nΌσον αφορά σε έναν άλλον εκπρόσωπο του Ισλανδού, τον Καπαρόνι, ανέφερε μεταξύ άλλων πως η Νάπολι θα πρέπει να βιαστεί αν θέλει να γίνει κάτι, αν και δεν υπάρχουν ακόμα επαφές.\n«Δεν υπάρχουν επίσημες διαπραγματεύσεις. Ελπίζω να συμβεί κάτι τις επόμενες ημέρες, αλλά όλα εξαρτώνται από τη Νάπολι. Η Νάπολι είναι ένας καλός προορισμός. Ο Φινμπόγκασον αξίζει έξι ή επτά εκατ. ευρώ», ανέφερε ο εκπρόσωπος του παίκτη και από τη στιγμή που ο Ολυμπιακός έχει προσφέρει πάνω από έξι, τότε όντως βρίσκεται πολύ κοντά στην απόκτησή του.\nΗ εξαιρετική εμφάνιση του Τζόελ Κάμπελ στη νίκη της Κόστα Ρίκα επί της Ουρουγουάης κέρδισε τα εγκωμιαστικά σχόλια του... Ντιέγκο Μαραντόνα.\nΜέχρι και ο μεγάλος Μαραντόνα θαύμασε τον Τζόελ Κάμπελ για την καταπληκτική του απόδοση στη νίκη της Κόστα Ρίκα επί της Ουρουγουάης με 3-1.\nΟ μεσοεπιθετικός που ανήκει στην Άρσεναλ και αγωνίστηκε φέτος δανεικός στον Ολυμπιακό είχε ένα γκολ και μία ασίστ ταλαιπωρώντας την οπισθοφυλακή των αντιπάλων και κερδίζοντας δίκαια τον τίτλο του κορυφαίου του αγώνα.\n«Ο Κάμπελ παίζει καλά. Παίζει πολύ καλά», αρκέστηκε να πει ο Μαραντόνα για τον Κάμπελ, αλλά όταν τέτοια λόγια έρχονται από το στόμα του δεν χρειάζονται περισσότερα...\nΗ Ελλάδα μπορεί να μην ξεκίνησε καλά στο Μουντιάλ, αλλά καθήλωσε όλους τους Ελληνες μπροστά στις τηλεοράσεις για τον πρώτο της αγώνα στη διοργάνωση.\nΤο παιχνίδι προβλήθηκε ζωντανά στις 19:00 από τη ΝΕΡΙΤ ΕΝΑ και από τη ΝΕΡΙΤ Sports και κατέγραψε μέσο όρο στο σύνολο 53% και 13,4% αντίστοιχα, δηλαδή συνολικά είδε τον αγώνα το 63,4% του τηλεοπτικού κοινού. Η υψηλότερη τηλεθέαση σε τέταρτο ήταν 53,7%, όπως αναφέρει σε δημοσίευμά του το "gazzetta.gr".\nΑξίζει να σημειωθεί ότι τα κεντρικά δελτία ειδήσεων των καναλιών που βρίσκονταν εκείνη την ώρα στον αέρα κατέγραψαν ρεκόρ χαμηλής τηλεθέασης: MEGA - 7,3%, ANT1 - 5,7%, ALPHA - 7,3%, STAR - 4,1%.\nΟ Αντρέα Τρινκιέρι θα συνεχίσει την καριέρα του στην Μπάμπεργκ, καθώς οι Γερμανοί πλήρωσαν και το buy out του Ιταλού τεχνικού στην Ούνικς Καζάν.\nΟ πρώην προπονητής της Εθνικής Ελλάδας θα αποτελέσει τον αντικαταστάτη του Κρις Φλέμινγκ και αναμένεται να παρουσιαστεί αύριο από τη γερμανική ομάδα.\nΟ Τρινκιέρι είχε buy out στο συμβόλαιο με την Ούνικς που έφτανε τα 75.000 ευρώ και συμφώνησε σε συνεργασία 2+1 χρόνων με την Μπάμπεργκ.\nΗ τοποθέτηση του Ολυμπιακού για την δικαίωση του Αιμίλιου Παπαθανασίου.\nΟ Ολυμπιακός σεβόμενος την Ελληνική δικαιοσύνη δεν θέλησε να τοποθετηθεί δημόσια, στο διάστημα κατά το οποίο ήταν σε εξέλιξη η δικαστική διαμάχη του Αιμίλιου Παπαθανασίου μ’ εκείνους που αμφισβητούσαν την εγκυρότητα της Πανελλήνιας νίκης του. Έχοντας πλέον όμως ενημερωθεί επισήμως για την τελική έκβαση της δικαστικής διαμάχης, η οποία δικαιώνει τον Αιμίλιο Παπαθανασίου, θεωρεί σκόπιμο να τοποθετηθεί επί τους θέματος.\n"Τον περασμένο Δεκέμβριο, ο διακεκριμένος διεθνώς, για την αγωνιστική αξία και το ήθος του, Πρωταθλητής μας, Αιμίλιος Παπαθανασίου, αμέσως μετά την για μια ακόμη φορά νίκη του στο Πανελλήνιο Πρωτάθλημα Ιστιοπλοϊας, σκαφών τύπου STAR 2013, δέχτηκε μια πρωτοφανή και απρόκλητη επί προσωπικού επίθεση μέσω διαδικτύου και με παραλήπτη τα αθλητικά Μέσα Μαζικής Ενημέρωσης και το πολυάριθμο φίλαθλο κοινό. Μια επίθεση που είχε ως στόχο ν’ αμαυρώσει την δίκαιη νίκη και την ιστορία του αθλητή, προφανώς επειδή ενόχλησε πολύ ορισμένους, η για μια ακόμη φορά επιβεβαίωση της απόλυτης κυριαρχίας του Παπαθανασίου μας στο άθλημα της Ιστιοπλοΐας.\nΜετά από «σκληρή» δικαστική διαμάχη, έχουμε πλέον στα χέρια μας την απόφαση Ασφαλιστικών Μέτρων 714/2014 του Μονομελούς Πρωτοδικείου Πειραιώς, η οποία δικαιώνει πλήρως τον Αιμίλιο Παπαθανασίου βάζοντας τέλος στην δυσφήμηση τόσο του ίδιου όσο και του συλλόγου μας και του Πανελληνίου Πρωταθλήματος, αφού όχι μόνο επιβάλλει στους υπεύθυνους γι’ αυτή να παύσουν και να απέχουν άμεσα από κάθε άλλη τέτοια ενέργεια και ισχυρισμό, αλλά και τους απειλεί με βαρύτατες κυρώσεις σε περίπτωση συνέχισης αυτής της παράνομης συμπεριφοράς.\nΕκφράζουμε την πλήρη ικανοποίηση μας γι’ αυτή την απόφαση-κόλαφο εναντίον όσων από εδώ και πέρα προσπαθούν με λάσπη και συκοφαντίες να πετύχουν όσα θα έπρεπε να πετύχουν με τις αγωνιστικές τους επιδόσεις καταλήγοντας να δυσφημούν το άθλημα και καταφέρνοντας τελικά μόνο να εκθέτουν εαυτόν. Το άθλημα της Ιστιοπλοϊας και γενικά ο αθλητισμός δεν έχουν χώρο για συκοφάντες και υβριστές και οι όποιες αθλητικές διαφορές θα πρέπει να λύνονται μόνο μ’ αγωνιστικά μέσα και εντός των αγωνιστικών χώρων, πάντα με φίλαθλο πνεύμα.\nΟ Ολυμπιακός Σύνδεσμος Φιλάθλων Πειραιώς δηλώνει ότι δεν θ’ ανεχτεί καμία περαιτέρω προσβολή ή άλλη προσπάθεια υπονόμευσης του κύρους και της αθλητικής ποιότητας του Πρωταθλητή του Αιμίλιου Παπαθανασίου ούτε κανενός άλλου αθλητή του και ότι από εδώ και στο εξής θα βρεθεί απέναντι σ’ όποιον τυχόν τολμήσει, χωρίς επαρκή στοιχεία και αποδείξεις, ν’ επαναλάβει τα ίδια και να συκοφαντήσει τους αθλητές και την ιστορία του".\nΑμφίβολος ως την τελευταία στιγμή ήταν ο Γιάγια Τουρέ, αλλά όχι μόνο έπαιξε κόντρα στην Ιαπώνία, αλλά έκανε και τη διαφορά.\nΟ Σαμπρί Λαμουσί, αποφάσισε να τον χρησιμοποιήσει από την αρχή, στον πρώτο αγώνα του Παγκοσμίου Κυπέλλου Ποδοσφαίρου και δικαιώθηκε.\nΟ Γιάγια Τουρέ ήταν καταλυτικός στην ανατροπή των «ελεφάντων» και αναδείχθηκε πολυτιμότερος παίκτης του αγώνα. Ο πρώην μέσος του Ολυμπιακού και νυν της Μάντσεστερ Σίτι, αγωνίσθηκε 90 λεπτά, είχε 50 σωστές πάσες, ενώ έκανε και δύο σουτ, αλλά κυρίως ήταν ο «στυλοβάτης» της ομάδας του και ο «συνδετικός κρίκος» ανάμεσα στην άμυνα και την επίθεση των Αφρικανών.\n«Μπράβο Τζόελ, γκολάρα», έγραψε ο Κώστας Καραπαπάς για τον Κοσταρικανό που έκανε όργια εναντίον της Ουρουγουάης και είναι ένα δείγμα για την ικανοποίηση στον Ολυμπιακό για τα κατορθώματα του νεαρού επιθετικού, παρότι είναι λογικό ότι τέτοιες εμφανίσεις κάνουν ακόμα πιο δύσκολη την προσπάθεια παραμονής του στο Θρύλο.\nΟ Γιώργος Δώνης θέλει να ενισχύσει την επιθετική γραμμή του ΑΠΟΕΛ με την απόκτηση του Ραφίκ Τζιμπούρ.\nΟ Ελληνας τεχνικός έχει στην κορυφή της μεταγραφικής του λίστας τον Αλγερινό επιθετικό και προ ημερών τα είπε κατ' ιδίαν μαζί του στην Αθήνα.\nΟ Ραφίκ Τζιμπούρ δεν έκανε καλή χρονιά στη Νότιγχαμ Φόρεστ και όπως αναφέρουν κυπριακά δημοσιεύματα θα μείνει ελεύθερος.\nΜάλιστα, οι ιθύνοντες του ΑΠΟΕΛ είναι έτοιμοι να κάνουν την οικονομική υπέρβαση για να ντύσουν τον «τρομοκράτη» στα γαλαζοκίτρινα...


ΣΟΔΕΙΑ: [Συμπόσιο ή για τον Έρωτα] Πλάτωνας ~ ΑΡΘΡΟ\n[Συμπόσιο ή για τον Έρωτα] Πλάτωνας ~ ΑΡΘΡΟ\nΤο Συμπόσιο γράφτηκε λίγο μετά το 385 π.Χ., αφού ο Πλάτωνας επέστρεψε από το πρώτο του ταξίδι στις Συρακούσες. Ήδη από την αρχαιότητα θεωρείται ένα από τα σπουδαιότερα συγγράμματα του και μαζί με τον Φαίδωνα η πιο ολοκληρωμένη δημιουργία του.\nΠρόκειται για ένα διάλογο που σκηνοθετεί ο συγγραφέας στα πλαίσια ενός συμποσίου το οποίο διαδραματίζεται στο σπίτι του νεαρού Αγάθωνα. Η αιτία ήταν το πρώτο βραβείο που είχε κερδίσει ο ποιητής στους δραματικούς αγώνες στα Λήναια, το 416 π.Χ. Μεταξύ των παρευρισκομένων έξι πρόσωπα ξεχωρίζουν τα οποία παίρνουν τον λόγο. Έτσι κατά σειρά παρουσιάζονται ο Φαίδρος, ο Παυσανίας που είναι εραστής του Αγάθωνα, ο γιατρός Ερυξίμαχος, ο Αριστοφάνης, ο Σωκράτης, και τέλος ο Αλκιβιάδης. Οι παρευρισκόμενοι έπιναν οίνον κεκραμένον (νερωμένο κρασί) και έθεταν διάφορα θέματα προς συζήτηση. Το θέμα της συζήτησης που ακολουθεί το Συμπόσιο είναι ο Έρωτας, θέμα ιδιαίτερα ταιριαστό αφού όλοι οι ομιλητές με εξαίρεση τον Σωκράτη, είναι από 18 έως 35 περίπου ετών.\nΑπό τους λόγους ξεχωρίζει εκείνος του Αριστοφάνη με τον γοητευτικό μύθο των στρογγυλών "ανδρογύνων" ανθρώπων που διέθεταν ταυτόχρονα και το αρσενικό και το θηλυκό φύλο. Ο Δίας, όμως, σύμφωνα με αυτόν, θύμωσε για την έπαρση των "ανδρογύνων" και τους έκοψε στην μέση : από τότε τα δύο μισά αναζητούν το "έτερον τους ήμισυ" προκειμένου να ξαναβρούν την ολοκλήρωση.\n"Όταν λοιπόν η υπόστασή μας χωρίστηκε στα δύο, το κάθε κομμάτι ποθώντας το άλλο του μισό, προχώραγε μαζί του και καθώς τύλιγαν τα χέρια τους αγκαλιάζοντας ο ένας τον άλλον, πέθαιναν από την πείνα και την απραξία, αφού τίποτα δεν μπορούσαν να κάνουν χωριστά. Ο Δίας τους συμπόνεσε, σκέφτηκε ένα άλλο τέχνασμα και μετέθεσε τα γεννητικά τους όργανα μπροστά, γιατί μέχρι τότε τα είχαν κι αυτά έξω. Τους τα μετέθεσε λοιπόν κι έκανε την γέννηση να γίνεται μ' αυτά τα όργανα ανάμεσα τους. Αν αγκαλιάζονταν να τεκνοποιούν και να αναπαράγουν το είδος αν επρόκειτο για άνδρα με γυναίκα ή να επέρχεται κορεσμός συνουσίας αν επρόκειτο για άνδρα με άνδρα και να επιστρέφουν στις εργασίες τους και να νοιάζονται και για τα άλλα ζητήματα της ζωής....\nΚαθένας μας λοιπόν είναι κομμάτι ανθρώπου περιμένει το ταίριασμά του με το άλλο του μισό, γιατί πράγματι είναι κομμένος στα δύο σαν το ψάρι που λέγεται γλώσσα...."\nΚαι βέβαια ο λόγος που ξεχωρίζει μέσα στο Συμπόσιο είναι ο λόγος του Σωκράτη που καταρχήν στηρίζεται στον διάλογο με τους συνομιλητές του και κυρίως με τον Αγάθωνα βοηθώντας τους παρευρισκόμενους, κατά την συνήθεια του, να φτάσουν διεξοδικά σε στην κριτική σκέψη και στα ορθά βάση της αναλυσης αποτελέσματα. Ο Σωκράτης με τους περίφημους διαλόγους του είναι ο πατέρας της "μαιευτικής τέχνης" στην αρχαιότητα. Στο τέλος του λόγου του διηγείται μια συζήτηση που είχε με μια σοφή γυναίκα από την Μαντίνεια, την μάντισσα Διοτίμα η οποία του είπε ποια ήταν η φύση του Έρωτα. Τόσο λοιπόν η ίδια αλλά κι ο Σωκράτης δεν θεωρούν τον έρωτα ούτε Θεό ούτε άνθρωπο αλλά κάτι ανάμεσα στα δύο, μια "θεότητα" και η ερμηνεία του είναι ο πόθος και η λαχτάρα να εξασφαλίσει κάποιος την διαρκή απόκτηση του Ωραίου. Μάλιστα σταδιακά μπορεί να εξυψωθεί κάποιος από το σωματικά ωραίο στο ψυχικά ωραίο, να οδηγηθεί στην ομορφιά της γνώσης και να κατανοήσει το απόλυτα Άφθαρτο και το απόλυτα Ωραίο για το οποίο αξίζει να ζει και να αγωνίζεται ο άνθρωπος. "Ο έρωτας είναι απαραίτητο να έχει ως αντικείμενο την αθανασία"\nεπιλογή κειμένων - επιμέλεια Μαρία Ροδοπούλου\nπηγή "Συμπόσιο Πλάτωνος"\nΕτικέτες άρθρο, Πλάτωνας, Συμπόσιο, φιλοσοφία


Αρχές και Τέχνη του πολέμου « TSOUTSOUNEROS\n=== ΟΤΑΝ ΒΛΕΠΕΙΣ ΤΗΝ ΕΠΕΡΧΟΜΕΝΗ ΓΕΝΟΚΤΟΝΙΑ ΚΑΙ ΤΗ ΔΙΚΗ ΣΟΥ ΒΕΒΑΙΗ ΔΟΛΟΦΟΝΙΑ, ΤΟΤΕ ΕΙΣΑΙ ΚΟΠΑΝΟΣ ΕΑΝ ΜΕΙΝΕΙΣ ΑΠΛΟΣ ΘΕΑΤΗΣ ΤΗΣ “ΜΟΙΡΑΣ” ΣΟΥ ΚΑΙ ΜΕΝΕΙΣ ΑΠΡΑΓΟΣ!!!\n=== «Αν γνωρίζεις τον πραγματικό εχθρό και τον εαυτό σου, δεν έχεις να φοβηθείς τα αποτελέσματα 100 μαχών.\nΑν γνωρίζεις τον εαυτό σου αλλά όχι τον πραγματικό εχθρό, τότε για κάθε μια νίκη θα υφίστασαι και μια ήττα.\nΑν δεν γνωρίζεις ούτε τον πραγματικό εχθρό ούτε το εαυτό σου, τότε θα υποκύπτεις σε κάθε μάχη.»\n=== ΚΙΝΕΖΙΚΗ ΣΟΦΙΑ, ΠΟΥ ΜΟΙΑΖΕΙ ΜΕ ΚΛΕΜΜΕΝΟ ΕΛΛΗΝΙΚΟ ΠΝΕΥΜΑΤΙΚΟ ΘΗΣΑΥΡΟ ΑΠΟ ΤΗ ΣΙΝΕΖΙΚΗ “ΣΟΦΙΑ”\n=== Όπως και να ‘χει, τα παραπάνω έχουν πρακτική εφαρμογή και είναι ζωτικής σημασίας, προκειμένου να διεξάγει και να κερδίσει κανείς έναν πόλεμο. Είναι σημαντικό να γνωρίζει κανείς τον εχθρό του, δηλαδή ποιος και γιατί τον απειλεί και τον καθιστά δούλο, να μπορει να υποπτευθεί τα σχεδια του, να προβλεπει τις κινησεις του. Είναι επισης σημαντικο να γνωριζει της τακτικες που χρησιμοποιει ο εχθρος. Ειχαμε αναφερει κάποιες τακτικές πολέμου που χρησιμοποιούνται από εχθρούς και φίλους. Θεωρούμε σκόπιμο ν΄αναφέρουμε κι άλλες και να διδαχθούμε απ΄αυτές. Επίσης μπορούμε να διδαχθούμε όχι μόνο από προσωπικότητες όπως ο ΑΛΕΞΑΝΔΡΟΣ, αλλά και από τις λειτουργίες του συμΠΑΝτικου οργανισμού, του ΟΛΟΥ ΠΕΡΙΒΑΛΛΟΝΤΟΣ. Είναι λυπηρό, που βλέπουμε ότι ο εχθρός το κάνει και οι νεοελληνες όχι!!!\n=== Στις ασιατικές θάλασσες (τι σύμπτωση!!!) κάποια ψάρια όπως το γατόψαρο και ο «Μονομάχος» εφαρμόζουν την εξής τακτική: Εμφανίζονται ως φιλήσυχα και αδιάφορα απέναντι στους εχθρούς τους. Περμένουν να τσακωθούν αυτοί μεταξύ τους, μερικές φορές υποκινώντας… εμφύλιες συρράξεις. Ακολούθως, επιτίθενται στον νικητή που προκύπτει απ΄αυτές και που συμβαίνει να είναι αποδυναμωμένος ίσως και τραυματίας. Έτσι, στην τελική μονομαχία είναι οι οριστικοί νικητές!!!\nΗ αναμονή πρέπει να πούμε, είναι οργανωμένη και λίαν περιστασιακή και ΠΟΤΕ δεν στέκεται αφορμή για την αποφυγή της μάχης.\n=== Σύμφωνα με τις αποκαλύψεις τις Ο.Ε.Α., παρόμοια τακτική και σχεδιασμό εφαρμόζει η μασονοκρατούμενη ΚΙΝΑ σε πλανητικό επίπεδο όμως, είτε υποκινώντας εμφύλιες συρράξεις είτε σύρραξη ΝΑΤΟ-Ρ.Ι.Κ. αναμένοντας να επιτεθεί στο νικητή που θα προκύψει, γενοκτονώντας πλήρως όλες τις φυλές, προκειμένου να κυριαρχήσει στον πλανήτη. Δεν είναι βέβαια η μόνη τακτική που εφαρμόζει.\n=== ΠΡΙΝ ΑΠΟ ΤΙΣ ΔΙΑΦΟΡΕΣ ΤΑΚΤΙΚΕΣ, ΑΣ ΑΝΑΦΕΡΟΥΜΕ ΤΙΣ ΒΑΣΙΚΕΣ ΑΡΧΕΣ ΠΟΛΕΜΟΥ ΠΟΥ ΕΦΑΡΜΟΣΤΗΚΑΝ ΑΠΟ ΤΟΝ ΑΞΕΠΕΡΑΣΤΟ ΕΛΛΗΝΑ ΣΤΡΑΤΗΛΑΤΗ ΑΛΕΞΑΝΔΡΟ ΤΟΝ ΜΕΓΑ ΚΑΙ ΠΟΥ ΔΙΔΑΣΚΟΝΤΑΙ Σ΄ΟΛΕΣ ΤΙΣ ΣΤΡΑΤΙΩΤΙΚΕΣ ΣΧΟΛΕΣ.\n1. ΕΠΙΛΟΓΗ ΣΚΟΠΟΥ ΚΑΙ ΕΜΜΟΝΗ Σ΄ ΑΥΤΟΝ\n2. ΕΠΙΛΟΓΗ ΧΡΟΝΟΥ ΚΑΙ ΧΩΡΟΥ ΔΙΕΞΑΓΩΓΗΣ ΤΗΣ ΜΑΧΗΣ – ΔΙΑΣΦΑΛΙΣΗ ΦΙΛΙΚΟΥ ΠΕΡΙΒΑΛΛΟΝΤΟΣ\n3. ΕΝΟΤΗΤΑ-ΣΥΜΠΝΟΙΑ ΔΙΟΙΚΗΣΕΩΣ\n4. ΕΠΙΘΕΤΙΚΗ ΕΝΕΡΓΕΙΑ\n6. ΑΣΦΑΛΕΙΑ ΣΤΡΑΤΕΥΜΑΤΟΣ\n7. ΟΙΚΟΝΟΜΙΑ ΔΥΝΑΜΕΩΝ\n8. ΕΛΙΓΜΟΣ ΠΑΡΑΠΛΑΝΗΣΗ ΕΧΘΡΟΥ\n10. ΣΥΓΚΕΝΤΡΩΣΗ ΔΥΝΑΜΕΩΝ\n=== Όσον αφορά στις τακτικές, αναφέρονται κάποιες όπως ΚΑΛΥΨΗ – ΑΠΟΚΡΥΨΗ – ΠΑΡΑΛΛΑΓΗ – ΔΙΑΣΠΟΡΑ ΔΥΝΑΜΕΩΝ, που είναι και οι πλέον γνωστές. Αναφερουμε επισης και τις παρακατω:\nΟι στρατιωτικοι γνωριζουν πως διπλα σε κάθε ατομικο ορυγμα στο πεδιο της μαχης, υπαρχει και ένα δευτερο μικροτερο σε αμεση επικοινωνια μαζι του. Σε περιπτωση που ο εχθρος ριξει χειροβομβιδα ο μαχητης που το υπερασπιζει την εξουδετερωνει φροντιζοντας αυτή να πεσει εντος του μικρου ορυγματος και να εκραγει εκει. Σημερα, η τεχνικη αυτή εχει ευρυτερη εφαρμογη. Τα «ορυγματα εξουδετερωσης χειροβομβιδων» βρισκονται παντου γυρω μας, ως ΓΗΠΕΔΑ – ΚΕΝΤΡΑ ΔΙΑΣΚΕΔΑΣΗΣ – ΚΟΜΜΑΤΙΚΕΣ ΝΕΟΛΑΙΕΣ – ΟΙΚΟΛΟΓΙΚΕΣ ΚΑΙ ΘΡΗΣΚΕΥΤΙΚΕΣ ΟΡΓΑΝΩΣΕΙΣ Η ΟΡΓΑΝΩΣΕΙΣ ΔΙΑΜΑΡΤΥΡΙΑΣ. Εντος αυτων εκτονωνεται η οργη και η αγανακτηση του λαου, σπαταλωντας εκει την ενεργεια του και τις δυναμεις του και όχι κατά του εχθρου οπως θα επρεπε!\n300 – Manowar Die with honor\nSabaton – Swedish Pagans [lyrics]\nSabaton – Coat of Arms [English and Greek lyrics][Full song]\n– Τι πιθανοτητες εχουν να επιβιωσουν σε έναν συγχρονο πολεμο;\n– Χρειαζεται αραγε να δωσει μαχη ο εχθρος για να τους κατακτησει;\n– Ποια θα ηταν η εκβαση των μαχων στις ΘΕΡΜΟΠΥΛΕΣ, ΜΑΡΑΘΩΝΑ και ΣΑΛΑΜΙΝΑ και ποια η τυχη της Ελλαδος, της Ευρωπης και του πλανητου, εαν οι ΛΕΩΝΙΔΑΣ, ΜΙΛΤΙΑΔΗΣ και ΘΕΜΙΣΤΟΚΛΗΣ ηταν αλλοι τρεις… καλοι χριστιανοι, που πασχιζαν να στρεψουν και το άλλο μαγουλο προς τον εχθρο;\nΑΠΙΣΤΕΥΤΟ ΜΗΝΥΜΑ ΜΕΣΑ ΑΠ΄ ΤΗΝ ΟΔΥΣΣΕΙΑ!\nΒαση αυτης, ο Γλυξμπουργκ “επιτίθεται” στην Χρυση Αυγη, όπως καποτε ο Χιτλερ «επιτίθετο» σε Εβραιους και μασωνους, η δεξια στην αριστερα και παει λεγοντας, επιβεβαιωνοντας την αρχη του ΗΡΑΚΛΕΙΤΟΥ: «ΤΑΝΑΝΤΙΑ ΤΑΥΤΑ.» Ετσι, συμπαιγνιακοι αντιπαλοι παιζοντας ένα στημενο παιχνιδι, ως καραγκιοζηδες που ελεγχονται από τον ιδιο καραγκιοζοπαιχτη, επιχειρουν να μας τυφλωσουν και να μας παραπλανησουν. Αν και οι περισσοτεροι νεοελληνες ή κοιμουνται ορθιοι ή εχουν «τυφλωθε»ι από μονοι τους στρουθοκαμηλιζοντας. Στρουθοκαμηλιζουν με το «κεφαλι στην αμμο» πιστευοντας πως ετσι θα προστατευθουν. Τους επισημαινουμε όμως πως: «ΟΤΑΝ Η ΣΤΡΟΥΘΟΚΑΜΗΛΟΣ ΚΡΥΒΕΙ ΤΟ ΚΕΦΑΛΙ ΤΗΣ ΕΚΤΙΘΕΤΑΙ ΚΑΙ ΚΙΝΔΥΝΕΙ Ο… ΚΩΛΟΣ ΤΗΣ». ΑΥΤΟ ΓΙ’ ΟΠΟΙΟΝ ΡΙΨΑΣΠΗ ΕΠΙΜΕΝΕΙ ΝΑ ΜΗΝ ΣΥΜΜΕΤΕΧΕΙ ΣΤΟΝ ΑΓΩΝΑ ΝΟΜΙΖΟΝΤΑΣ ΠΩΣ ΕΤΣΙ ΘΑ ΜΕΙΝΕΙ ΣΤΟ ΑΠΥΡΟΒΛΗΤΟ!!!…….\nΉταν ένα εκτενές απόσπασμα, από τη σχετική ανάρτηση στο “ΕΛΛΗΝ και ΧΑΟΣ”\n: Μάχη, Πόλεμος, Τακτική, Τέχνη\n« Προκλητικές φωτογραφίες αστυνομικού της ομάδας ΔΙΑΣ της Εύβοιας με πιστόλια και πούρα!!!\nΟι “Εθνοφύλακες” της Ρόδου, στην υπηρεσία των Αμερικανο-Σιωνιστών εισβολέων της Συρίας!!! »


Γεύμα Μητσοτάκη – Ερντογάν στον Βόσπορο «χωρίς ψευδαισθήσεις» | ArmyNews.gr\nΑρχική ΕΙΔΗΣΕΙΣ Γεύμα Μητσοτάκη – Ερντογάν στον Βόσπορο «χωρίς ψευδαισθήσεις»\nΓεύμα Μητσοτάκη – Ερντογάν στον Βόσπορο «χωρίς ψευδαισθήσεις»\nΟ κ. Μητσοτάκης φτάνει στην Κωνσταντινούπολη με το πρωθυπουργικό αεροσκάφος και θα πάει κατευθείαν στο Πατριαρχείο, προκειμένου να δώσει το παρών στον εορτασμό της Κυριακής της Ορθοδοξίας, στο πλευρό του Πατριάρχη Βαρθολομαίου.\nΑμέσως μετά, θα αναχωρήσει από το Φανάρι με κατεύθυνση το Μέγαρο Βαχντετίν, στην περιοχή Ουσκουντάρ της ασιατικής πλευράς της Κωνσταντινούπολης, ώστε να γίνει δεκτός στη 13:00 από τον Τούρκο πρόεδρο. Με βάση τον επίσημο προγραμματισμό, το γεύμα των δύο ανδρών θα διαρκέσει περίπου δύο ώρες, ως τις 15:00 ώρα Ελλάδος.\nΓια τη συνάντηση έχει υπάρξει προσεκτική προετοιμασία μεταξύ των δύο επιτελείων και αυτός ήταν άλλωστε ο λόγος, για τον οποίο η ελληνική πλευρά είχε αποφύγει να επιβεβαιώσει αμέσως τις τουρκικές διαρροές, ώστε να έχουν κλειδώσει όλες οι λεπτομέρειες.\nΗ ύπαρξη ατζέντας σημαίνει, επί της ουσίας, ότι οι δύο ηγέτες δεν κάνουν απλώς μια ελεύθερη κουβέντα, η οποία μπορεί κιόλας να εκτραπεί, κυρίως με ενέργειες της τουρκικής πλευράς.\nΣτο επίκεντρο της συζήτησης, λοιπόν, περιλαμβάνονται οι περιφερειακές εξελίξεις μετά τη ρωσική εισβολή στην Ουκρανία, αλλά και η αρχιτεκτονική ασφαλείας στην Ανατολική Μεσόγειο.\nΤο μήνυμα του κ. Μητσοτάκη είναι ότι δεν μπορεί η περιοχή μας να είναι μια δεύτερη πηγή γεωπολιτικής αστάθειας, άρα θα πρέπει να πέσουν οι τόνοι, ενώ στέλνει και μήνυμα στον κ. Ερντογάν ότι ο ιστορικός αναθεωρητισμός δεν γίνεται αποδεκτός.\nΒεβαίως σε μια τέτοια συζήτηση, είναι προφανώς ότι θα συζητηθούν και τα διμερή μας ζητήματα, με τον πρωθυπουργό να είναι έτοιμος, εφόσον ο κ. Ερντογάν προτάξει την αναθεωρητική του ατζέντα, ενώ στο τραπέζι είναι παράλληλα και η λεγόμενη «θετική ατζέντα», με τα μέτρα χαμηλής πολιτικής, που χειρίζονται σε καλό κλίμα οι δύο υφυπουργοί Εξωτερικών Κώστας Φραγκογιάννης και Σεντάτ Ονάλ.\nΒεβαίως, επί τάπητος τίθενται και οι νέες ενεργειακές ισορροπίες, μιας και η Ανατολική Μεσόγειος θα μπορούσε να λειτουργήσει ως εναλλακτικός κόμβος, ιδίως για φορτία LNG, με δεδομένη τη βούληση της Ευρώπης να απεξαρτηθεί ως το 2027 από τα ρωσικά ορυκτά καύσιμα.\nΣτην Αθήνα, βεβαίως, δεν υπάρχουν υπερβολικές προσδοκίες από τη συνάντηση και ο πρωθυπουργός πηγαίνει μάλλον με χαμηλά την μπάλα. Από το Μέγαρο Μαξίμου, όμως, λένε ότι πρέπει να υπάρχει δίαυλος επικοινωνίας και παρά τις διαφωνίες, Ελλάδα και Τουρκία να μιλάνε, ιδίως σε αυτό το εντελώς νέο γεωπολιτικό περιβάλλον.\nΕνδιαφέρον σε αυτή την εξίσωση έχει, βεβαίως, και το γεγονός ότι οι Τούρκοι δείχνουν σε αυτή τη φάση ορισμένα δείγματα καταλαγής.


ΑΡΘΡΑ ΣΧΕΤΙΚA ΜΕ χειρισμός\n28/09/2021 Τεύχος 2 > Η Μεταβίβαση 1723\nΠαρουσίαση στο Σεμινάριο Λακανικής Ψυχανάλυσης στο Ψυχιατρικό Νοσοκομείο Αττικής «Δαφνί» κατά την περίοδο 2020-2021. Το σεμινάριο πραγματοποιείται κάθε χρόνο και οργανώνεται με ευθύνη της Ελένης Μόλαρη και του Παναγιώτη Κατσαρού σε συνεργασία με την ΑΚΣΠΑ.\nΗ παρουσίαση στη γραπτή της μορφή διατηρεί τον προφορικό της χαρακτήρα. Η μελέτη της μεταβίβασης ήταν το θέμα των διδασκαλιών της ΑΚΣΠΑ κατά την περίοδο 2020-2021 σε συνέχεια της έκδοσης του 8ου Βιβλίου του Σεμιναρίου του Λακάν, «Η μεταβίβαση».\nΗ λέξη μεταβίβαση δεν ανήκει αποκλειστικά στην ψυχαναλυτική ορολογία. Την συναντάμε και σε άλλες επιστήμες όπως στη Νομική, στην Ψυχολογία, στην Κοινωνιολογία. Στη Νομική μπορεί να σημαίνει εκχώρηση δικαιωμάτων, μεταβίβαση αγαθών, κληροδότηση. Στην Ψυχολογία έχουμε τους όρους, αισθητηριακή μεταβίβαση (μεταβίβαση ενός αισθητηριακού δεδομένου από ένα αισθητηριακό πεδίο σε ένα άλλο), μεταβίβαση συναισθημάτων, μεταβίβαση μαθησιακών κεκτημένων. Στην Κοινωνιολογία έχουμε την μεταβίβαση ηθών, εθίμων, της κουλτούρας. Επίσης στον αθλητισμό υπάρχει ο όρος «μεταβίβαση της μπάλας», κοινώς η πάσα!!\nΌπως βλέπουμε η μεταβίβαση έχει περισσότερο την έννοια της μετάθεσης αξιών ή δικαιωμάτων και λιγότερο υλικών αντικειμένων.\nΣτο πεδίο της ψυχανάλυσης, ως έννοια έλαβε έναν ορισμό πολύ ευρύ καθώς αντιστοιχούσε σε ένα σύνολο φαινομένων σχετικών με τις σχέσεις του ασθενούς με τον αναλυτή. Κατά συνέπεια έλαβε τόσους εννοιολογικούς ορισμούς όσες και παρατηρήσεις του κάθε αναλυτή, εξού και το μπέρδεμα που προκύπτει όταν επιχειρούμε να συλλάβουμε την πραγματική φύση της. (1,2)\nJacques-Alain Miller 3 Eric Laurent 0 Alfredo Zenoni 1 Philippe Lacadée 1 Réginald Blanchet 2 Επαμεινώνδας Θεοδωρίδης 1 ΓΡΑΦΟΣΦΑΙΡα 2 Θεόδωρος Βαλαμουτόπουλος 1 Γιάννης Γραμματόπουλος 2 Χάρις Κοντού 1 ΑΚΣΠΑ 0 Στέλλα Στελετάρη 1 Νασία Λινάρδου 0 Παναγιώτης Κατσαρός 1 Πολίνα Αγαπάκη 1 Ευάγγελος Ντούρος 1 Σοφία Θεοδωροπούλου 1 Γιάννης Δημητράκος 0 Βέρα Πατιά 0


like a starfish | ISIS UNVEILED\nNα, πάρε παράδειγμα το μπουγαρίνι. Ξαφνικά κατέρρευσε και μείναν στη θέση του κάτι ξερά κοτσάνια που σίγουρα θα τα πέταγε κανείς με την ρίζα. Ομως εγώ του είχα εμπιστοσύνη, το φερα πιο κοντά στον ήλιο και σε μέρος απάνεμο, κοντά στην στριφογυριστή σκάλα να ‘χει να πιαστεί αν ψηλώσει. Το πότισα και το τάισα τις καλύτερες βιολογικές τροφές, και μετά τρυφερά περίμενα. Παρόλα αυτά έδειχνε πεθαμένο, ένα φύλλο είχε μείνει μόνο πράσινο κι αυτό το μισό, σαν κάποιος να το είχε κάψει ακριβώς στη μέση.\nΤο περίμενα δύο μήνες ολόκληρους. Του έβαλα δίπλα τα γεράνια που ήξερα ότι αγαπάει για συντροφιά, έναν τσίκα και δύο κουτσομπόλες πιπεριές που όλο πέταγαν κεφάλι μέσα από τα γεράνια να δουν τι συμβαίνει. Στο τέλος, κι αφού η ζωή τα φέρε μια βδομάδα να μην μπορώ να βγω στον κήπο, το ξέχασα το καημένο το μπουγαρίνι. Σήμερα όμως, άνοιξα την πόρτα και βγήκα στον κήπο, να πατήσω στο χώμα και να αφήσω να τρέξουν από μέσα μου όλα τα σκούρα και όλα τα ασπρόμαυρα, να τα δώσω στη γη που αυτή ξέρει τι να τα κάνει. Μόνο την ώρα που έμπαινα πάλι μέσα, έριξα μια τυχαία ματιά στο χώμα του και ήταν ξερό. Εφερα νερό και το πότισα και τότε το είδα. Μέσα απ’ αυτά τα ξερά κλαδάκια, είχαν πετάξει νέα δροσερά φύλλα καταπράσινα. Ολα κοίταζαν ευθεία προς τα πάνω σαν να μην υπήρχε άλλη κατεύθυνση από το ψηλά. Το ένα και μοναδικό φύλλο, εκείνο το μισοκαμένο έστεκε κι αυτό ζωντανό. Οπως το νερό πέρναγε μέσα του, το άκουγα να ανασαίνει και να τραγουδάει μέσα απ’ αυτό, η ίδια η ζωή, I ll grow back like a starfish, like a starfish..\n~ από isisveiled στο Ιουλίου 1, 2013.\n2 Σχόλια to “like a starfish”\nΠολύ ωραίο και πολύ αισιόδοξο!\nΠεραστικός said this on\tΙουλίου 2, 2013 στις 11:25 πμ\nναι, για να ξεγελιόμαστε .. καλημέρα σου Περαστικέ μου 🙂\nisisveiled said this on\tΙουλίου 2, 2013 στις 1:36 μμ


Έτοιμος να αποσυρθεί από την ηθοποιία ο Nicolas Cage | clickatlife\nΈτοιμος να αποσυρθεί από την ηθοποιία ο Nicolas Cage\nΟ βραβευμένος με Όσκαρ ηθοποιός σκοπεύει να αφοσιωθεί στη σκηνοθεσία «σε τρία ή τέσσερα χρόνια».\nΟ Nicolas Cage αποκάλυψε πως σύντομα σκοπεύει να αποσυρθεί από την ηθοποιία, με στόχο να εστιάσει στη σκηνοθεσία. Ο Αμερικάνος ηθοποιός είχε κάνει το σκηνοθετικό του ντεμπούτο το 2002 με την δραματική ταινία «Sonny», στην οποία πρωταγωνίστησαν οι James Franco, Brenda Blethyn, Mena Suvari και Harry Dean Stanton.\n«Τώρα είμαι κυρίως ερμηνευτής ταινιών, θα συνεχίσω να το κάνω αυτό για τρία ή τέσσερα χρόνια ακόμα και θα ήθελα να εστιάσω περισσότερο στη σκηνοθεσία» δήλωσε ο Cage στο The Blast.\nO Cage, του οποίου το πραγματικό όνομα είναι Nicolas Coppola, έκανε το κινηματογραφικό ντεμπούτο του στην ταινία «Πλακατζήδες και μπουμπούκια» της Amy Heckerling το 1982 και έγινε γνωστός πέντε χρόνια αργότερα με τον ρόλο στο «Arizona junior» των Joel και Ethan Coen. Το 1995 κέρδισε το βραβείο Όσκαρ Α' ανδρικού ρόλου για την ερμηνεία του στην δραματική ταινία «Αφήνοντας το Λας Βέγκας» του Mike Figgis.\nΟ Cage κέρδισε ένα Όσκαρ για την ερμηνεία του στο «Αφήνοντας το Λας Βέγκας».\nΜε πάνω από 70 ταινίες στο ενεργητικό του, ο Cage έχει ξεχωρίσει τόσο για τους δραματικούς του ρόλους σε επιτυχίες όπως «Η πόλη των αγγέλων», «Το μαντολίνο του λοχαγού Κορέλι» και «Επαγγελματίες απατεώνες», όσο και σε ταινίες δράσης όπως τα ««Αδίστακτα πρόσωπα», «Απόδραση στον αέρα» και «Ο βράχος». Η πιο πρόσφατη ταινία του ήταν το θρίλερ «Looking Glass» του Tim Hunter με την Robin Tunney και τον Marc Blucas, ενώ, σύμφωνα με το IMDb, o Cage θα παίξει σε τουλάχιστον επτά ακόμα ταινίες.\nΗ ζωή του Elton John στη μεγάλη οθόνη\nΠέθανε ο Verne Troyer, ο Mini-Me του «Austin Powers»\nΑλυσίδα κινηματογράφων με την υπογραφή Netflix;


Ο ΓΑΠ ανέλαβε την Αλβανία! (βίντεο) | αἰέν ἀριστεύειν\n← Ετοιμαστείτε για «πανηγύρι» με την Τρόικα…\n«Θα σπάσει η αντι-τουρκική συμμαχία;» →\nΚαι επειδή κάθε σωστός σοσιαλιστής, λαμβάνει τις αποφάσεις του με μόνο κριτήριο το «συμφέρον του λαού», ο Ιλίρ Μέτα διέρρευσε στα αλβανικά μέσα ότι για τη συνεργασία με το ΣΚ είχε θέσει ως όρο την ψήφιση τριών νόμων που ζήτησε η Ε.Ε. για την περαιτέρω ενταξιακή πορεία της χώρας και όπως φαίνεται ο Ράμα του έκανε το χατίρι. Ενοχλημένος για την μη ψήφιση των τριών νόμων, εμφανίζονταν και ο δικός μας ο Ευάγγελος αλλά δεν έγινε ακόμα γνωστό ποια θα είναι η στάση του μετά τις τελευταίες ραγδαίας εξελίξεις…


ΣΑΝΤΟΡΙΝΗ ΧΑΤΖΗΔΑΚΗΣ 2008 | oinos\nΒΡΙΣΚΕΤΕ ΕΔΩ : oinos » Tastings » ΣΑΝΤΟΡΙΝΗ ΧΑΤΖΗΔΑΚΗΣ 2008\nΣΑΝΤΟΡΙΝΗ ΧΑΤΖΗΔΑΚΗΣ 2008\nΟι αμπελώνες βρίσκονται στη Σαντορίνη, οι περισσότεροι από αυτούς στην περιφέρεια του χωριού Πύργος Καλλίστης, σε υψόμετρο 100 - 300 μέτρα, είναι βιολογικοί και η ετήσια παραγωγή είναι περίπου 50.000 φιάλες.\nΤο Οινοποιείο Χατζηδάκη ιδρύθηκε το 1997 από τον Χαρίδημο και\nτην Κωνσταντίνα Χατζηδάκη και το "Καναβάκι" (οινοποιείο) είναι υπόσκαφο σε μια σπηλιά στο βάθος του κτήματος.\nΤο Σαντορίνη Χατζηδάκης 2008 ωρίμασε σε ανοξείδωτες δεξαμενές με τις οινολάσπες του για αρκετούς μήνες με αποτέλεσμα να αποκτήσει σπάνιο εύρος και εξαιρετική πολυπλοκότητα.\nΧρώμα μέτριο λεμονί, υπέροχη μύτη που θυμίζει αρώματα λευκόσαρκων φρούτων,εσπεριδοειδών, λεμονανθών και μεταλλικότητα, κρυστάλλινη δομή στη παλέτα, ψηλή δροσιστική οξύτητα, γεμάτο σώμα, αλκοόλ 13,5% και μακριά επίγευση. Τhe power and the beauty σε ένα υπέροχο κρασί από ένα ευλογημένο τόπο. Ήταν η μοναδική ετικέτα Ελληνικού κρασιού στο εστιατόριο Hakkasan στο Λονδίνο το 2008-προς μεγάλη μας ικανοποίηση αναφέρω ότι προσφάτως προστέθηκαν και άλλα ελληνικά κρασιά-. Καλύτερο μέχρι το 2015.\nΤιμή:10.50€ Άριστη σχέση ποιότητας τιμής\nΑναρτήθηκε Σάββατο, 13 Φεβρουάριος 2010, 1:29. Κατηγορία Tastings, Λευκά\n2 Σχόλια to “ΣΑΝΤΟΡΙΝΗ ΧΑΤΖΗΔΑΚΗΣ 2008”\nΦεβρουάριος 13, 2010 στις 10:48 πμ\nΝομίζω πως τώρα το HAkkasan έχει και Viogner Σκούρας! Καλημέρες!\nΦεβρουάριος 17, 2010 στις 9:32 πμ\nΠολυ καλη εκφραση της σαντορινης απο τον κ.Χατζηδακη μου αρεσει πολυ οπως τα περισσοτερα κρασια-ετικετες της σαντορινης να συνεχισουν ετσι\n« Η ΚΙΝΑ ΞΕΠΕΡΑΣΕ ΤΗ ΒΡΕΤΑΝΙΑ ΣΑΝ ΕΞΑΓΩΓΙΚΟΣ ΠΡΟΟΡΙΣΜΟΣ\nΤο αλκοόλ προστατεύει την καρδιά »


Πίνακας σε καμβά για να γεμίσει χρώματα το δωμάτιο. Ο Παιδικός πίνακας με τον Super Mario θα ζωντανέψει το χώρο και θα δώσει μια ευχάριστη νότα.\nΟι παιδικοί καμβάδες με τον Super Mario, εκφράζουν καλλιτεχνικές ανησυχίες για παιδιά και μεγάλους, φροντίζοντας με έναν ιδιαίτερο τρόπο για την αισθητική και την διακόσμηση του χώρου στον οποίο τοποθετούνται. Οι παιδικοί καμβάδες με τον Super Mario,αποτελούν επίσης μια πολύ εύκολη λύση, για να φροντίσετε τους τοίχους σας δίνοντας μια διαφορετική νότα στο χώρο.\nΣτους παιδικούς καμβάδες με τον Super Mario, οι πρωταγωνιστές είναι τα χρώματα, οι απεικονιζόμενες παραστάσεις και το υλικό όπου είναι κατασκευασμένοι οι παιδικοί καμβάδες με τον Super Mario. Ανάλογα με το συνολικότερο ύφος τηςαισθητικής του δωματίου, μπορείτε να βρείτε μεγάλη ποικιλία με παιδικούς καμβάδες με τον Super Mario, με μια ιδιαίτερη τεχνοτροπία και μοναδικές εικόνες, δίνοντας νέα διαφορετική και καινούρια διάσταση στο δωμάτιο.\nΣυμβουλές διακόσμησης με παιδικούς καμβάδες με τον Super Mario\nΔεν χρειάζεται να δημιουργηθεί ένα χαοτικό αποτέλεσμα υπερφορτώνοντας τους τοίχους με παιδικούς καμβάδες με τον Super Mario, προκειμένου να τους διακοσμήσετε. Το μυστικό της επιτυχίας στους παιδικούς καμβάδες travelling, βρίσκεται σε μερικές απλές τεχνικές.\nΑποφύγετε να κρεμάσετε έναν μικρό παιδικό καμβά με τον Super Mario, σε έναν μεγάλο άδειο τοίχο. Προτιμήστε να τον τοποθετήσετε ανάμεσα σε δύο έπιπλα ή ακόμη και δύο παράθυρα. Αν ένας παιδικός καμβάς με τον Super Mario, τοποθετηθεί επάνω από ένα έπιπλο όπως έναν καναπέ, μπουφέ, κάποιο γραφείο κ.α., θα πρέπει να είναι κεντραρισμένος με το συγκεκριμένο έπιπλο. Σε περίπτωση που σε αυτό το έπιπλο υπάρχουν διακοσμητικά αντικείμενα, δε θα πρέπει να βρίσκονται σε θέσεις που να κρύβουν μέρος του παιδικού καμβά με τον Super Mario. Πολύ σημαντικό είναι να διατηρείται η οπτική ισορροπία. Χαρίστε ύψος στο δωμάτιο τοποθετώντας παιδικούς καμβάδες με τον Super Mario, σε κάθετη διάταξη και βάθος με την οριζόντια διάταξή τους. Συνήθως, κρεμάμε τους παιδικούς καμβάδες travelling, σε λάθος ύψος με αποτέλεσμα να μην αναδεικνύονται. Φροντίστε, έτσι ώστε να κρατάτε τους παιδικούς καμβάδες με τον Super Mario, στο ύψος του βλέμματος, απολαμβάνοντάς τoυς εξίσου όταν είστε όρθιοι αλλά και καθιστοί. Τέλος, συμβάλετε στην ανάδειξή του παιδικού καμβά με τον Super Mario, κρεμώντας τον κάτω από ένα φωτιστικό με λάμπα πυρακτώσεως. Οι λάμπες αλογόνου τείνουν να φθείρουν τα χρώματα όπως και οι λάμπες εξοικονόμησης ενέργειας να τα αλλοιώνουν.


Γεύση από Καισάρεια στα χρόνια του Μεγάλου Βασιλείου, πήραν οι συμμετέχοντες στη Νεανική Σύναξη του Ι.Ν. Αγίου Νεκταρίου Βούλας. ~ π. ΑΝΤΩΝΙΟΣ ΧΡΗΣΤΟΥΠΡΕΣΒΥΤΕΡΟΣ ΑΝΤΩΝΙΟΣ ΧΡΗΣΤΟΥ\nΓεύση από Καισάρεια στα χρόνια του Μεγάλου Βασιλείου, πήραν οι συμμετέχοντες στη Νεανική Σύναξη του Ι.Ν. Αγίου Νεκταρίου Βούλας.\n1:15 π.μ. π. Αντώνιος Χρήστου No comments\nΤην Πέμπτη 6 Μαρτίου 2014 στη Νεανική Σύναξη του Ι.Ν. Κοιμήσεως Αγίου Νεκταρίου Βούλας προσκεκλημένος ομιλητής ήταν ο Πρωτοσύγγελος της Ι.Μ. Γόρτυνος και Μεγαλοπόλεως Αρχιμανδρίτης π. Ιάκωβος Κανάκης, ο οποίος το κεντρικό θέμα που ανέπτυξε ήταν : «Προσέγγιση στο έργο ΕΞΑΗΜΕΡΟΣ του Μεγάλου Βασιλείου, περί της δημιουργίας του κόσμου» ένα από τα σπουδαιότερα έργα της Πατερικής Γραμματείας.\nΤο έργο, αποτελείται από εννέα λόγους που εκφωνήθηκαν στην Καισάρεια, πιθανόν κατά τη διάρκεια της Μεγάλης Τεσσαρακοστής. Είναι ένας υπομνηματισμός στα πρώτα κεφάλαια της Γένεσης. Δυστυχώς σε αυτό δεν περιλαμβάνεται ομιλία που να αναφέρεται στη δημιουργία του ανθρώπου . Με αφορμή το θέμα, μοίρασε ως ευλογία ο π. Ιάκωβος το ολοκαίνουριο βιβλίο του ¨Ομιλίες Μεγάλου Βασιλείου εις την Εξαήμερον¨ στο οποίο περιείχε αναλυτικότερα όσα συνοπτικά μας ανέπτυξε. Ο ομιλητής όμως πριν εισέλθει στο κυρίως θέμα, έκανε και άλλα θεολογικά σχόλια, στο όρος Σύναξη και κυρίως για την θεολογική αξία της Παλαιάς Διαθήκης. Ολόκληρη η ομιλία βρίσκεται εδώ .\nPosted in: Άγιος Νεκτάριος Βούλας, Δελτία Τύπου, ΝΕΑΝΙΚΗ ΣΥΝΑΞΗ


Ελλιπές μέτρο – της Μαρίας Τζιαούρη-Χίλμερ – frear\nόσων τολμήσαμε ν’ αρθώσουμε με λέξεις.\nΠως θά ’ταν άραγε εκείνη η μουσική χωρίς λεβάρε;\n[Πρώτη δημοσίευση στο ηλεκτρονικό Φρέαρ. Zωγραφική: Kiyoshi Saitō. Δείτε τα περιεχόμενα του δεύτερου ηλεκτρονικού μας τεύχους εδώ.]


Πρώτη καταχώρηση: Σάββατο, 19 Σεπτεμβρίου 2020, 23:14\nΤην άποψή του ότι από το φιλικό παιχνίδι του Παναθηναϊκού με την ΑΕΚ βγήκαν χρήσιμα συμπεράσματα εξέφρασε ο άμεσος συνεργάτης του Γιώργου Βόβορα, Θανάσης Γιαπλές, μετά τη φιλική ήττα με 87-77 από την «Ένωση».\nΠαράλληλα, ο έμπειρος προπονητής εμφανίστηκε σίγουρος ότι οι «πράσινοι» θα παρουσιαστούν πανέτοιμοι ενόψει της έναρξης των επίσημων υποχρεώσεών τους.\n«Οι φιλικοί αγώνες είναι να για βγάζουμε συμπεράσματα, είτε για να δούμε τα καλά και να συνεχίσουμε να τα ακολουθούμε, είτε να παίρνουμε κάποια μαθήματα.\nΤο σημερινό ήταν ένα ματς που μας βοήθησε και στους δύο τομείς εν όψει της συνέχειας. Είδαμε τα πράγματα που πρέπει να διορθώσουμε και θα συνεχίσουμε να δουλεύουμε καθημερινά πάνω σε αυτά», δήλωσε αρχικά ο Γιαπλές στο paobc.gr\nΣε ερώτηση για το αν πιστεύει πως οι πρωταθλητές θα παρουσιαστούν βελτιωμένοι στο Σούπερ Καπ επισήμανε: «Είμαστε σίγουροι πως η ομάδα θα παρουσιαστεί με ενέργεια, όπως πρέπει και έτοιμη για να δώσει το μάξιμουμ».\nΤελευταία ενημέρωση: Σάββατο, 19 Σεπτεμβρίου 2020, 23:37


Μπυρίτσα από τον τόπο σου ... κι ας είναι παγωμένη [pics]\nΑρχική / Passion Food / Μπυρίτσα από τον τόπο σου … κι ας είναι παγωμένη [pics]\nΜπυρίτσα από τον τόπο σου … κι ας είναι παγωμένη [pics]\nΞανθές, μελαχρινές, «κόκκινες» όλες καλές αρκεί να είναι δροσερές και Ελληνίδες. Όχι μην μπερδευτείτε! Δεν μιλάμε για γυναίκες. Μιλάμε για την βασίλισσα της άνοιξης και του καλοκαιριού. Την παγωμένη μπύρα!\nΚι αν νομίζετε ότι καλή μπύρα είναι μόνο η τσέχικη ή η γερμανική, πλανάστε πλάνην οικτρά ή δεν έχετε δοκιμάσει τις Ελληνικές μπύρες.\nΤα τελευταία χρόνια, δίπλα στις γνωστές μεγάλες Ελληνικές φίρμες μπύρας, άρχισαν να εμφανίζονται μικρές τοπικές μονάδες ζυθοποίησης με αξιόλογες επιδόσεις. Σήμερα, πλέον, μπορούμε να αναφερόμαστε σε ένα μια πολύ πετυχημένη επανάσταση της Ελληνικής μικροζυθοποιίας.\nΚαι δεν μιλάμε μόνο για τις κλασσικές απλές ξανθές μπύρες. Μέσα σε μικρούς και μεγαλύτερους ζυθοβραστήρες επιλέγονται πρώτης ποιότητας υλικά και «παντρεύονται» μεταξύ τους. Οι καλύτερες βύνες, οι πιο εκλεκτοί λυκίσκοι, αναμιγνύονται μεταξύ τους με στόχο το καλύτερο ποιοτικό και γευστικό αποτέλεσμα ενώ σε κάποιες περιπτώσεις προστίθενται αγαθά της ελληνικής γης, όπως μέλι Σαντορίνης ή κίτρο Νάξου και παράγονται μπύρες, που εκφράζουν την τοπικότητα της περιοχής.\nΣας τις παρουσιάζουμε λοιπόν, και είμαστε σίγουροι ότι «μια δοκιμή θα σας πείσει» να αλλάξετε γνώμη.\nΜε το χαμόγελο της Αλίκης και με όνομα βαρύ σαν ιστορία…\nΠολύ πριν το χαμόγελο της Αλίκης μισο-πασαλειμμένο με τον αφρό της αρχίσει να φιγουράρει ως διαφημιστική αφίσα σε όλα τα καφενεία και εστιατόρια της εποχής, η μπύρα Fix είχε φανατικούς οπαδούς. Η παλαιότερη μπύρα – σημείο αναφοράς- που ξεκίνησε την πορεία της το 1864 και ουσιαστικά έμαθε τους Έλληνες να πίνουν μπύρα, η «FIX»επανακυκλοφόρησε το 2010 από την «Ολυμπιακή ζυθοποιία για να μας θυμίσει ότι οι αυθεντικές «ξανθιές» ( premium lager) είναι πάντα επιθυμητές. Παρότι όμως ακόμα και για τη διαφήμιση της είχε δανειστεί το υπέροχο προσωπάκι της αυθεντικής εθνικής μας ξανθιάς , η Fix πριν από λίγα χρόνια αποφάσισε να μας δείξει ότι και οι «μελαχρινές» έχουν τη γοητεία τους, και κυκλοφόρησε μια υπέροχη μαύρη (Premium Dark Lager) μπύρα.\nΗ Mythos στη χώρα των μύθων…\nΜόνο στη χώρα με την πιο πλούσια μυθολογία θα μπορούσε να γεννηθεί αυτή η μπύρα. Η «Mythos»είναι η lager που ήρθε από την «Μythos Brewery» και μπήκε στην λίστα με τις αγαπημένες ξανθές του Έλληνα, χάρη στον πλούσιο αφρό, το λαμπερό της χρώμα και την δροσιστική της γεύση φτιαγμένη από εκλεκτές ποικιλίες κριθαριού και λικίσκου.\nΤο όνομα της ξεγελάει. Όχι η «kaiser» δεν είναι Γερμανίδα. Είναι μια υπέροχη pilsner αλλά και double Malt Ελληνίδα που παράγεται στην Ελλάδα από το 1976, με γερμανικά στάνταρ αλλά ελληνικά υλικά από την «Μythos Brewery». Παρασκευάζεται από εκλεκτές ποικιλίες κριθαριού και λυκίσκου που ζυμώνονται και ωριμάζουν αργά, για να της δώσουν τη γεμάτη και μεστή γεύση της πραγματικής μπύρας Pils, όπως τη θέλει η γερμανική φιλοσοφία και παράδοση.\nΑπό «ΑΛΦΑ»αρχίζει η απόλαυση\nΗ ξανθιά ελαφριά lager με τη ξεδιψαστική , δροσερή γεύση και τον πλούσιο αφρό, δεν θα μπορούσε να έχει άλλο όνομα. Ταιριάζει απόλυτα με όλες τις Ελληνικές γεύσεις. Μισού αιώνα πια η Άλφα, με το λαμπερό χρυσοκίτρινο χρώμα και το απαλό άρωμα βύνης και μαγιάς, παράγεται από την Αθηναϊκή Ζυθοποιία σύμφωνα με την παραδοσιακή συνταγή, με ελληνικό κριθάρι σε ποσοστό 42%, ενώ το μπουκάλι της διατηρεί αρκετές ομοιότητες με το πρώτο της δεκαετίας του ’60.\nΗ αδερφή της η ΑΛΦΑ WEISS είναι ελληνική, αφιλτράριστη και φυσικά θολή σταρένια μπύρα που συνδυάζει την αγαπημένη γεύση της μπύρας ΑΛΦΑ με τα αρώματα και την φρουτώδη αίσθηση, της κατηγορίας Weiss.\n«Βίος» όπως λέμε βιολογική\nΆλλο ένα quality lager,από την «Αθηναϊκή ζυθοποιία» η «Bios 5» μπήκε δυναμικά πριν μερικά χρόνια στην αγορά , και ήδη πηγαίνει πολύ καλά χάρη στα χαρακτηριστικά της. Η μόνη μπύρα από 5 δημητριακά και βιολογική και μοναδική. Δεν είναι τυχαίο που έμπνευση για το όνομα της ήταν η θεά Δήμητρα. Θεά της γης. Αναζητήστε την.\n«Επτά» όπως οι μέρες της εβδομάδας…\nΤο όνομα της: «Septem» σημαίνει 7 και συμβολίζει τον αριθμό της δημιουργίας και είναι μια δροσερή έκπληξη με ιδιαίτερη γεύση και αρώματα που μας έρχεται απ’ την Εύβοια . Mε σύνθημα κάθε μέρα έχει τη γεύση της, η Septem μας παρουσιάζει μπύρες με γεύσεις που αξίζει να δοκιμάσετε: Τη Septem Monday’s Pilsner με χρυσόξανθο χρώμα, κρεμώδη συμπαγή αφρό, έντονα αρώματα λουλουδιών, κίτρου και λυκίσκου, ελαφρώς γλυκιά γεύση, με διακριτική παρουσία βύνης, δροσιστική οξύτητα και έντονη επίγευση, τη Septem Friday’s Pale Ale με χρυσοχάλκινο χρώμα, πορτοκαλί ανταύγειες, κρεμώδη αφρό, αρώματα λουλουδιών, εξωτικών φρούτων και φουντουκιού, ελαφρώς γλυκιά γεύση και επίγευση με αρώματα εσπεριδοειδών και μαρμελάδας και τέλος, τη Septem Sunday’s Honey Golden Ale, μια μπίρα που παράγεται με τη χρήση μελιού ανθέων. Η Wet Hoppy, από τη Septem, μια σαρωτική pale ale, που για πρώτη φορά στην παραγωγή της χρησιμοποιείται ολόκληρος ελληνικός λυκίσκος. Παράγεται από την Septem Microbrewery.\nΗ μπύρα που μας έρχεται από τα Χανιά της Κρήτης με το όνομα «Χάρμα», είναι μια φρέσκια, αφιλτράριστη μπίρα, με αγνά υλικά και υψηλή διατροφική αξία. Οι μπύρες Χάρμα, ξανθιές και μαύρες, διατίθενται φρέσκιες, απαστερίωτες και αφιλτράριστες, χωρίς καμία επεξεργασία μηχανική, θερμική ή χημική, χωρίς πρόσθετα, συντηρητικά και σταθεροποιητές και διατίθεται προς το παρόν, μόνο σε βαρέλια, κατόπιν παραγγελίας. παράγεται από την Κρητική Ζυθοποιία\nΑξίζει να δοκιμάσετε την Χάρμα Ginger Weiss την ξανθόλευκη σταρένια με τη φρουτώδη πικάντικη γεύση.\nΠειραϊκή: Και του λιμανιού και του σαλονιού\nΗ θάλασσα του Πειραιά, εκτός από την ομορφιά της μας δίνει και μια πολύ δροσερή μπύρα. Η Πειραϊκή Μικροζυθοποιία παράγει την «Πειραϊκή» μπίρα. Θα την βρείτε σε δύο τύπους, Pils και Pale Ale. Η αγάπη για τα φυσικά υλικά και o παραδοσιακός τρόπος παρασκευής οδήγησαν στη δημιουργία της πρώτης φρέσκιας, ελληνικής, βιολογικής μπίρας παραδοσιακής ζυθοποίησης. Πρόκειται για μπίρα, περιορισμένης ποσότητας, χωρίς συντηρητικά, που ζυμώνεται και ωριμάζει σε έξι εβδομάδες ανεξαρτήτως εποχής. Η Pils είναι ξανθιά με πλούσιο αφρό, με ελαφρώς πικρή επίγευση και ελαφρύ άρωμα, ενώ η Pale Ale είναι καστανή, φρουτώδης, γλυκιά και αρωματική, με πικάντικη γεύση.\nΣαν τους Χιώτες πάνε δύο – δύο… Δροσερή μπιρίτσα βγάζει τώρα και η Χίος!\nΕκτός από το ούζο, τον Αριούσιο οίνο, την μαστίχα και τα πολύ ωραία γλυκά, τώρα στην Χίο θα βρούμε και μια εξαιρετική ξανθιά μπύρα την «Φρέσκια μπύρα Χίου» που γεννήθηκε από την αγάπη του δημιουργού της Εμμανούηλ Ναζλίδη, στην » Ζυθοποιία του Κάμπου». Έτσι, λοιπόν, έχουμε ακόμη έναν λόγο για να επισκεφτούμε το μυροβόλο νησί, προκειμένου να ανακαλύψουμε εκτός από τις ομορφιές του, τώρα και την δροσερή μπύρα του, η οποία προς το παρόν κυκλοφορεί μόνο στην Χίο, αλλά αναμένεται σύντομα και σε άλλα μέρη.\nΗ Smoked Robust Porter εμφιαλώνεται αφιλτράριστη και απαστερίωτη σε περιορισμένη ποσότητα. Παρασκευάζεται από προσεκτικά επιλεγμένες ποικιλίες καβουρδισμένης και καραμελωμένης βύνης, σε συνδυασμό με βύνη καπνισμένη σε ξύλο οξιάς, δίνουν στην μαύρη αυτή μπύρα τον έντονο και μοναδικό χαρακτήρα της.\nΜπύρες, έργα τέχνης…\nΤα μπουκάλια της είναι έργα τέχνης και προδίδουν την αγάπη των δημιουργών για την Ελλάδα και την παράδοση. Η μπύρα » ΖΕΟΣ» , παράγεται από την ζυθοποιία ΖΕΟΣ , που βρίσκεται στο Άργος,\nσε μορφή μαύρης weiss, pilsner και lager. Η Ζέος ακολουθεί πιστά τις γερμανικές προδιαγραφές παραγωγής μπίρας και δεν έχει συντηρητικά. Η Pilsner έχει γεμάτο σώμα, με ελαφρύ άρωμα λουλουδιών και φρούτων και μεγάλη επίγευση. Η Lager φτιάχνεται με μακεδονική συνταγή, έχει ελαφρύ σώμα, ελαφρώς γλυκιά γεύση και είναι πολύ δροσιστική, ενώ η Μαύρη Weiss είναι μέτρια πικρή κι έχει άρωμα από καραμέλα, σοκολάτα και καβουρδισμένο καφέ.\n«Νήσος» ή για όλα φταίει ο έρωτας…\nΓια τον Αλέξανδρο Κουρή, όλα ξεκίνησαν από μια έντονη επιθυμία αλλαγής τρόπου -αλλά και τόπου- ζωής και επαγγελματικής κατεύθυνσης. Άνθρωπος της επικοινωνίας, του marketing και της στρατηγικής συμβουλευτικής με μεγάλη εμπειρία στους χώρους των τροφίμων, των ποτών και του τουρισμού στην Ελλάδα και το εξωτερικό, αποφάσισε να κάνει το όνειρό του πραγματικότητα όταν γνώρισε την Τήνο μέσα από τα μάτια της συντρόφου του, της δημοσιογράφου Μάγιας Τσόκλη. Η Μικροζυθοποιία Κυκλάδων στην Τήνο ξεκίνησε από το μηδέν, από τον Αλέξανδρο και τη Μάγια το 2012, στην καρδιά της Ελληνικής οικονομικής κρίσης.\nΔεν είναι καθόλου τυχαίο το γεγονός ότι οι μπύρες «Νήσος» κερδίζουν το ένα βραβείο μετά το άλλο. Στον αντίποδα της βιομηχανικής μαζικής ζυθοποιίας η μπύρα ΝΗΣΟΣ παράγεται σε μικρές ποσότητες με τέχνη, αγάπη, πάθος, ενθουσιασμό και σεβασμό για τον καταναλωτή. Συστατικά της υψηλότερης δυνατής ποιότητας, βύνη, λυκίσκος, μαγιά και τελειότητα στη διαδικασία παραγωγής γεννούν μια μπύρα με σώμα, πλούσια γεύση και άρωμα, σκέτη απόλαυση.Μπύρα με χαρακτήρα, δημιουργήθηκε για να είναι σε πλήρη αρμονία με την Κυκλαδίτικη γαστρονομία και για να προσφέρει ευχαρίστηση σε ένα μεγάλο εύρος ουρανίσκων.\nΜπύρα «Ζ» από την Ελληνική Ζυθοποιία Αταλάντης- Ζήτα την και δεν θα χάσεις\nΗ ιστορία της Ελληνικής Ζυθοποιίας Αταλάντης είναι μακρά και πολύ ενδιαφέρουσα. Ήταν η πρώτη που λάνσαρε την κατηγορία “εθνικής μπύρας” με την ετικέτα της Pils Hellas το 1996, είχε από την αρχή υψηλή ζήτηση στην βαρελίσια μπύρα και στον σύγχρονο εξοπλισμό της, τον οποίο παρείχε με χρησιδάνειο σε πάνω από 2.500 σημεία λιανικής πώλησης σε όλη την Ελλάδα.\nΗ ΕΖΑ ακολουθώντας μια συγκεκριμένη πολιτική ανάπτυξης, δημιουργεί προϊόντα με γνώμονα και τις απαιτήσεις του κοινού. Τέτοια χαρακτηριστική ετικέτα είναι η καλοκαιρινή BLUE Island . Δεν είναι μόνο το μπουκάλι της, που σε μεταφέρει στα ελληνικά νησιά. Είναι η ποιότητα της γεύσης και τα αρώματα από βότανα και εσπεριδοειδή που έκαναν αυτή την μπύρα τόσο δημοφιλή.\nΗ Έζα Ζ Premium Pilsner, έχει μεστή γεύση και δυνατό σώμα, Πιο ελαφριά αλλά το ίδιο απολαυστική είναι η Έζα Ζ Fine Lager.\nΚάρολος Φιξ: Έφυγε στα 92 του ο απόγονος της γνωστής οικογένειας μπύρας\nΑύξηση 3,6% στην κατανάλωση μπύρας\nTags : ΑΘΗΝΑΪΚΉ ΖΥΘΟΠΟΙΊΑ ΕΖΑ ΕΙΡΉΝΗ ΠΙΤΣΌΛΗ ΕΛΛΗΝΙΚΉ ΖΥΘΟΠΟΙΊΑ ΑΤΑΛΆΝΤΗΣ ΕΛΛΗΝΙΚΉ ΜΠΎΡΑ ΚΡΗΤΙΚΉ ΖΥΘΟΠΟΙΊΑ ΜΙΚΡΟΖΥΘΟΠΟΙΊΑ ΚΥΚΛΆΔΩΝ ΜΠΎΡΑ ΜΠΎΡΑ BIOS5 ΜΠΎΡΑ FIX ΜΠΎΡΑ MYTHOS ΜΠΎΡΑ ΆΛΦΑ ΜΠΎΡΑ Ζ ΜΠΎΡΑ ΖΈΟΣ ΜΠΎΡΑ ΝΉΣΟΣ ΜΠΎΡΕΣ SEPTEM ΜΠΎΡΕΣ ΧΆΡΜΑ ΜΠΥΡΊΤΣΑ ΑΠΌ ΤΟΝ ΤΌΠΟ ΣΟΥ ΟΙ ΚΑΛΎΤΕΡΕΣ ΕΛΛΗΝΙΚΈΣ ΜΠΎΡΕΣ ΠΕΙΡΑΪΚΉ ΜΙΚΡΟΖΥΘΟΠΟΙΊΑ ΠΕΙΡΑΪΚΉ ΜΠΎΡΑ ΦΡΈΣΚΙΑ ΜΠΎΡΑ ΧΊΟΥ